cyanic-selkie/wikianc huggingface dataset:
ಕರ್ನಾಟಕ ಸ್ವಾತಂತ್ರ್ಯ ಚಳವಳಿ
ಬೆಳಗಾಂವಿಯ ಕಾಂಗ್ರೆಸ್ ಅಧಿವೇಶನ
ಅಖಿಲ ಭಾರತ ಕಾಂಗ್ರೆಸ್ ಅಧಿವೇಶನ ಕರ್ನಾಟಕದ ಬೆಳಗಾಂವಿಯಲ್ಲಿ ಜರುಗುವುದೆಂಬ ತೀರ್ಮಾನವಾದಾಗ ಕನ್ನಡ ಜನ ಹೆಮ್ಮೆಯಿಂದಲೂ ಉತ್ಸಾಹದಿಂದಲೂ ಅದಕ್ಕೆ ಸಿದ್ಧತೆ ಮಾಡಿಕೊಂಡರು. ಕರ್ನಾಟಕ ಪ್ರಾಂತೀಯ ಕಾಂಗ್ರೆಸ್ ಅಧಿವೇಶನ, ಬಿಜಾಪುರ ಜಿಲ್ಲಾ ಕಾಂಗ್ರೆಸ್ ಅಧಿವೇಶನ, ಕರ್ನಾಟಕ ಖಿಲಾಫತ್ ಪರಿಷತ್, ಭಗಿನೀಮಂಡಲ ಪರಿಷತ್, ಕರ್ನಾಟಕ ಸಾಹಿತ್ಯ ಸಮ್ಮೇಳನ, ಸ್ವಯಂಸೇವಕರ ಸಮ್ಮೇಳನ ಇವು ಬಿಜಾಪುರದಲ್ಲಿ ಜರುಗಿದವು. ಖಾದಿ ವಸ್ತು ಪ್ರದರ್ಶನ, ದನಗಳ ಜಾತ್ರೆ ಮತ್ತು ರಾಷ್ಟ್ರೀಯ ಗೀತೆಗಳ ಕಂಠಪಾಠ ಸ್ಪರ್ಧೆಗಳೂ ಸಾಂಗವಾಗಿ ನೇರವೇರಿದವು. ಕರ್ನಾಟಕ ಪ್ರಾಂತೀಯ ಕಾಂಗ್ರೆಸ್ ಸಮ್ಮೇಳನಕ್ಕೆ ಸಿ. ರಾಜಗೋಪಾಲಚಾರಿ ಯವರೇ ಅಧ್ಯಕ್ಷರು. ಕಾರ್ನಾಡ್ ಸದಾಶಿವರಾವ್, ಹರ್ಡೇಕರ್ ಮಂಜಪ್ಪ, ಎನ್.ಸಿ. ಕೇಳ್ಕರ್ ಮುಂತಾದ ಅಖಿಲಭಾರತ ಖ್ಯಾತಿ ಪಡೆದ ಅನೇಕರು ಅಧಿವೇಶನದಲ್ಲಿ ಹಾಜರಿದ್ದರು. ಆದರೆ ಎಲ್ಲಾಕ್ಕಿಂತ ಹೆಚ್ಚಾಗಿ, ಕರ್ನಾಟಕದ ಭಾಗ್ಯವಿಶೇಷವೆಂಬಂತೆ ಗಾಂಧೀಜಿ ಯವರೇ ಬೆಳಗಾಂವಿಯ ಕಾಂಗ್ರೆಸ್ ಅಧಿವೇಶನದ ಅಧ್ಯಕ್ಷರು. ಗಾಂಧೀಜಿಯವರು ತಮ್ಮ ಅಧ್ಯಕ್ಷಭಾಷಣದಲ್ಲಿ ನಾಡಿನ ಐಕ್ಯಮತ್ಯ, ಅಸ್ಪೃಶ್ಯತಾ ನಿವಾರಣೆ, ಖಾದಿಪ್ರಚಾರ, ಗ್ರಾಮೋದ್ಯೋಗ, ಸ್ವದೇಶಿ, ಅಹಿಂಸೆ-ಮುಂತಾದವುಗಳ ಬಗ್ಗೆ ಭಾಷಣ ಮಾಡಿದರು. ಈ ರಚಾನಾತ್ಮಕ ಕಾರ್ಯಗಳೂ ಸ್ವಾತಂತ್ರ್ಯ ಚಳವಳಿಯಷ್ಟೆ ಮುಖ್ಯವೆಂದು ಒತ್ತಿ ಹೇಳಿದರು. ಕರ್ನಾಟಕ ಜನತೆಯಲ್ಲಿ ಹೊಸ ಸ್ಪೂರ್ತಿ ಮೂಡಿತು. ನಾಡಿನ ಮುಖಂಡರೆ¯್ಲ ಕರ್ನಾಟಕದ ನಾನಾ ಕಡೆ ಸಂಚರಿಸಿ ಗಾಂಧೀಜಿಯವರ ಸಂದೇಶವನ್ನು ಜನರಲ್ಲಿ ಹರಡಿದರು. ಮೈಸೂರು ಸಂಸ್ಥಾನದಲ್ಲಿ ಕೆಲವು ಕಡೆ ಮೆರವಣಿಗೆ ಭಾಷಣಗಳನ್ನು ಅಧಿಕಾರಿಗಳು ನಿಷೇಧಿಸಿದರೂ ರಚನಾತ್ಮಕ ಕಾರ್ಯಗಳಿಗೆ ಸರ್ಕಾರ ಅಡ್ಡಿ ಬರಲಿಲ್ಲ. ಆದರೆ ಕರ್ನಾಟಕದ ಇತರ ಕಡೆಗಳಲ್ಲಿ ಚಳವಳಿಗಾರರಿಗೂ ಅಧಿಕಾರಿಗಳಿಗೂ ಫರ್ಷಣೆ ಅನಿವಾರ್ಯವೆಂಬುದು ಸ್ಪಷ್ಟವಾಯಿತು. ಹೋರಾಟ ಮುಂದುವರಿಯಬೇಕಿತ್ತು. ಕರ್ನಾಟಕದ ಜನರೂ ಸಿದ್ಧವಾಗಿದ್ದರು.
ಕಾನೂನುಭಂಗ ಚಳವಳಿ
ಸತ್ಯಾಗ್ರಹ ವ್ಯಾಪಕವಾಯಿತು. ಹೊರದೇಶಗಳ ಬಟ್ಟೆಗಳಿಗೆ ಬಹಿಷ್ಕಾರ, ಅರಣ್ಯ ಸತ್ಯಾಗ್ರಹ, ಮದ್ಯದಂಗಡಿಗಳ ಮುಂದೆ ತಡೆಕಾವಲು, ಕರನಿರಾಕರಣೆ, ಮುಂತಾದ ಎಲ್ಲಾ ಚಟುವಟಿಕೆಗಳೂ ಕರ್ನಾಟಕದಲ್ಲೂ ಪ್ರಾರಂಭವಾದವು. ಮೈಸೂರು ಸಂಸ್ಥಾನದಲ್ಲೂ ಸರ್ಕಾರ ಕಾಂಗ್ರೆಸ್ಸಿಗರ ಮೇಲೆ ಲಾಠಿ ಪ್ರಯೋಗಗಳೇ ಮುಂತಾದ ಕ್ರಮಗಳನ್ನು ಕೈಗೊಂಡಿತು. ಆದರೆ ಚಳವಳಿ ಬೆಳೆಯುತ್ತಲೇ ಹೋಯಿತು. ಇಲ್ಲಿ ಒಂದು ಗಮನೀಯ ಅಂಶ ಮೊದಲ ಬಾರಿಗೆ ಕಂಡುಬಂತು. ಹರಿದು ಹಂಚಿಹೋಗಿದ್ದ ಕರ್ನಾಟಕದ ಜನ ತಮ್ಮ ಶೋಚನೀಯ ಪರಿಸ್ಥಿತಿಯನ್ನರಿತರು. ಕನ್ನಡಿಗರೆಲ್ಲಾ ಒಂದಾಗಿ ಬಾಳಬೇಕೆಂಬ ಆಸೆ ಅವರಲ್ಲಿ ಬಲಗೊಂಡಿತು. ಕರ್ನಾಟಕ ಪ್ರಾಂತ್ಯನಿರ್ಮಾಣಕ್ಕೆ ಈ ಹೋರಾಟದ ಕಾಲದಲ್ಲಿ ಬಲ ದೊರಕಿತು. ಈ ಹೋರಾಟಕ್ಕೆ ಪ್ರತಿಭಾವಂತರೂ ಸಮರ್ಥರೂ ಆದ ನಾಯಕರೂ ದೊರೆತರು. ಗಂಗಾಧರರಾವ್ ದೇಶಪಾಂಡೆ, ಕಡಪ ರಾಘವೇಂದ್ರರಾವ್, ಶ್ರೀನಿವಾಸರಾವ್ ಕೌಜಲಗಿ, ಹರ್ಡೇಕರ್ ಮಂಜಪ್ಪ, ಸದಾಶಿವರಾವ್ ಕಾರ್ನಾಡ್, ಎಸ್.ಎಸ್. ಸೆಟ್ಲೂರ್, ಆರ್. ಆರ್. ದಿವಾಕರ, ಶಿವಮೂರ್ತಿಶಾಸ್ತ್ರಿ ಇಂಥವರ ಮುಂದಾಳುತನದಲ್ಲಿ ಕರ್ನಾಟಕವೂ ಭಾರತದ ಸ್ವಾತಂತ್ರ್ಯ ಚಳವಳಿಯಲ್ಲಿ ಗಣನೀಯ ಪಾತ್ರವಹಿಸಿತು. ಕರನಿರಾಕರಣೆಯಲ್ಲಿ ಅಂಕೋಲ, ಸಿರ್ಸಿ, ಸಿದ್ದಾಪುರ ಪ್ರಾಂತ್ಯಗಳು ಮಾಡಿದ ಬಲಿದಾನ ವೃತ್ತಾಂತವನ್ನು ಸರ್ದಾರ್ ಪಟೇಲರು ಕೇಳಿ, ಆ ನನ್ನದೇಶ ಬಾಂದವರ ತ್ಯಾಗ, ದೇಶಪ್ರೇಮ, ಅವರು ಅನುಭವಿಸಿದ ಕಷ್ಟನಷ್ಟಗಳು ಇವುಗಳಿಂದ ನಾನು ತುಂಬ ಮನನೊಂದಿದ್ದೇನೆ-ಎಂದರು. ಸ್ಕೂಲು ಕಾಲೇಜುಗಳಿಂದ ವಿದ್ಯಾರ್ಥಿಗಳು ಹೊರಬಂದು ಅಧಿಕ ಸಂಖ್ಯೆಯಲ್ಲಿ ಭಾಗವಹಿಸತೊಡಗಿದರು. ಸಂಸ್ಥಾನಗಳ ಪ್ರಜಾ ಸಮ್ಮೇಳನ, ಮೈಸೂರು ಯುವಕ ಸಮ್ಮೇಳನಗಳು ೧೯೩೦ರಲ್ಲಿ ಬೆಂಗಳೂರಿನಲ್ಲಿ ಜರುಗಿ ಮೈಸೂರಿನಲ್ಲೂ ಶಾಸನಬದ್ಧ ರಾಜಪ್ರಭುತ್ವವೇರ್ಪಡಬೇಕು ಎಂಬ ನಿರ್ಣಯವನ್ನು ಅಂಗೀಕರಿಸಲಾಯಿತು.
ಈ ಮಧ್ಯೆ ಬ್ರಿಟೀಷರೂ ಕಾಂಗ್ರೆಸನ್ನು ಒಲಿಸಿಕೊಳ್ಳಲು ಅರೆಮನಸ್ಸಿನ ಯತ್ನ ನಡೆಸಿದರು. ಮೂರು ಚಕ್ರಗೋಷ್ಠಿಗಳಾದವು. ಕಾಂಗ್ರೆಸ್ಸಿಗೆ ತೃಪ್ತಿಯಾಗುವ ಯಾವ ತೀರ್ಮಾನವನ್ನೂ ಕೈಗೊಳ್ಳ ಲಾಗಲಿಲ್ಲ. ಆದರೂ ಸಂಧಾನಗಳ ಫಲವಾಗಿ ೧೯೩೪ರಲ್ಲಿ ಕಾಂಗ್ರೆಸ್ ಸತ್ಯಾಗ್ರಹವನ್ನು ತಾತ್ಕಾಲಿಕವಾಗಿ ನಿಲ್ಲಿಸಿತು. ೧೯೩೫ರಲ್ಲಿ ಪ್ರಾತೀಯ ಸ್ವಯಮಾಧಿಪತ್ಯವನ್ನು ಭಾರತಕ್ಕೆ ಕೊಡಲಾಯಿತು. ಕಾಂಗ್ರೆಸ್ಸಿನ ಕೆಲವರಿಗೆ ಇದು ಇಷ್ಟವಿಲ್ಲದಿದ್ದರೂ ಉಳಿದವರು ಇದನ್ನು ಒಪ್ಪಿದದರು. ೧೯೩೭ರಲ್ಲಿ ಪ್ರಾಂತ್ಯಗಳಲ್ಲಿ ಹೊಸ ಸರ್ಕಾರಗಳನ್ನು ರಚಿಸಲಾಯಿತು. ಆದರೆ ೧೯೩೯ರಲ್ಲಿ ಎರಡನೆಯ ಮಹಾಯುದ್ಧ ಪ್ರಾರಂಭವಾದಾಗ, ಭಾರತವನ್ನು ಕೇಳದೆ ಬ್ರೀಟನ್ ಅದನ್ನು ಯುದ್ಧಕ್ಕೆ ಎಳೆದದ್ದು ತಪ್ಪು ಎಂಬ ಕಾರಣದಿಂದ ಪ್ರಾಂತೀಯ ಮಂತ್ರಿಮಂಡಲಗಳು ರಾಜಿನಾಮೆಯಿತ್ತವು. ಈ ಯುದ್ಧ ತಮ್ಮದಲ್ಲವೆಂದು ಹೇಳುವ ಸ್ವಾತಂತ್ರವೂ ಜನಕ್ಕಿರಲಿಲ್ಲವಾದ್ದರಿಂದ ಗಾಂಧೀಜಿಯವರು ವೆೃಯಕ್ತಿಕ ಸತ್ಯಾಗ್ರಹ ಪ್ರಾರಂಭಿಸಿದರು. ಯುದ್ಧವಿರೋಧಿ ಫೋಷಣೆಗಳನ್ನು ಕೂಗಿ ಸೆರೆಮನೆ ಸೇರುವ ಈ ವಿಶಿಷ್ಟ ಸತ್ಯಾಗ್ರಹದಲ್ಲಿ ಭಾಗವಹಿಸಿ ದಸ್ತಗಿರಿಯಾದ ನಿಷ್ಟಾವಂತ ಸತ್ಯಾಗ್ರಹಿಗಳಲ್ಲಿ ಕನ್ನಡಿಗರೂ ಇದ್ದರು.
೧೯೪೨ರಲ್ಲಿ ಬ್ರಿಟಿಷರನ್ನು ಭಾರತದಿಂದ ಉಚ್ಚಾಟಿಸುವ ಚಳವಳಿ ಆರಂಭವಾಯಿತು. ಗಾಂಧೀಜಿ ಆದಿಯಾಗಿ ಅನೇಕ ಮುಖಂಡರು ದಸ್ತಗಿರಿಯಾದಾಗ ರಂಗನಾಥ ದಿವಾಕರ, ಹುಕ್ಕೇರಿಕರ, ಡಿ.ಪಿ.ಕರಮರಕರ, ಚೆನ್ನಬಸಪ್ಪ ಅಂಬಲಿ ಮುಂತಾದವರು ಮುಂಬಯಿಯಲ್ಲಿ ಭೂಗತರಾಗಿ ಚಳವಳಿಯನ್ನು ನಿರ್ದೇಶಿಸಿದರು. ಗಂಗಾಧರರಾವ್ ದೇಶಪಾಂಡೆ, ಎನ್.ಎಸ್. ಹರ್ಡೀಕರ, ಕಬ್ಬೂರ ಮುಂತಾದ ಅನೇಕರು ಬಂಧಿತರಾದರು. ಮೊದಲು ನಗರಕ್ಕೆ ಮಾತ್ರ ಸೀಮಿತವಾಗಿದ್ದ ಸಂಪು ಹಳ್ಳಿಗಳಿಗೂ ಹರಡಿತು. ಚಳವಳಿ ಉಗ್ರವಾಯಿತು. ೧೯೪೨ರ ಆಗಸ್ಟ್‌ ೯ರಿಂದ ಒಂದು ವರ್ಷದಲ್ಲಿ ಕರ್ನಾಟಕದ ವಿವಿಧ ಭಾಗಗಳಲ್ಲಿ ಬಂಧಿತರಾದವರ ಸಂಖ್ಯೆಯನ್ನು ಮುಂದೆ ಕೊಟ್ಟಿದೆ:
ಬೆಳಗಾಂವಿ		೧,೨೫೫
ಧಾರವಾಡ	೧,೧೪೭
ಬಿಜಾಪುರ	 	೫೦೦
ದಕ್ಷಿಣ ಕನ್ನಡ	 ೨೭
ಮೈಸೂರು ಸಂಸ್ಥಾನ	೨,೫೦೦
ಕೊಡಗು	        	೭೪
ಗೋಲಿಬಾರು ನಡೆದ ಕೆಲವು ಸ್ಥಳಗಳ ಹೆಸರು, ಸತ್ತವರ ಮತ್ತು ಗಾಯಗೊಂಡವರ ಸಂಖ್ಯೆ-ಇವನ್ನು ಮುಂದೆ ಕೊಟ್ಟಿದೆ: ಸತ್ತವರ ಸಂಖ್ಯೆ:	ಗಾಯಗೊಂಡವರ ಸಂಖ್ಯೆ:
ಬೈಲಹೊಂಗಲ	೭	೯
ನಿಪ್ಪಾಣಿ		೨	೮
ಶಿಲಾಪುರ		೧	೧
ಕೋಳೀಗುಡ್ಡ	-	೨
ಖವಟಕೊಪ್ಪ	೧	೬
ಹುಬ್ಬಳ್ಳಿ		೧	೧೮
ಮೈಸೂರು ಸಂಸ್ಥಾನ	೧೫೬	 ೭೮೯
ಲಾಠಿ ಪ್ರಹಾರಗಳ ವಿವರ ಈ ರೀತಿ ಇದೆ:
ಪ್ರಹಾರ ಸಂಖ್ಯೆ:	ಗಾಯಗೊಂಡವರ ಸಂಖ್ಯೆ:
ಬೆಳಗಾಂವಿ	೬	೬೫
ಗದಗ	೩	೩
ಹಾವೇರಿ	೨	೮
ತಾಳೀಕೋಟೆ	೧	 ೨
ಅಂಕೋಲ	೨	-
ಮಂಗಳೂರು	೬	೫೦
ಕಾರ್ಕಳ	೧	೧೧
ಬೆಂಗಳೂರು	೧೨	೬೦
ಜನರನ್ನು ಚದುರಿಸಲು ಬೆಂಗಳೂರಿನ ಕಾಲ್ದಳ ಕುದುರೆಗಳನ್ನು ಬಳಸಲಾಗಿತ್ತು. ಚಳುವಳಿಯಲ್ಲಿ ಭಾಗವಹಿಸಿದ್ದವರನೇಕರಿಗೆ ಸರ್ಕಾರ ಬಗೆಬಗೆಯ ಉಗ್ರದಂಡನೆ ವಿಧಿಸುತ್ತಿತ್ತು. ಘಟಕೀ ಶಿಕ್ಷೆ ಇಂಥವುಗಳಲ್ಲೊಂದು. ಅಲ್ಲದೆ ಸಾಮೂಹಿಕ ದಂಡಕ್ಕೆ ಅನೇಕ ಹಳ್ಳಿಗಳ ಜನ ತುತ್ತಾದರು. ಬೆಳಗಾಂವಿಯ ಜಿಲ್ಲೆಯಲ್ಲಿ ೮ ಹಳ್ಳಿಗಳ ಮೇಲೆ ೧,೭೮,೦೦೦ರೂ.ಗಳನ್ನು ಧಾರವಾಡ ಜಿಲ್ಲೆಯಲ್ಲಿ ೧೮ ಹಳ್ಳಿಗಳ ಮೇಲೆ ೫೩,೫೦೦ರೂ.ಗಳನ್ನು ಬಿಜಾಪುರ ಜಿಲ್ಲೆಯಲ್ಲಿ ೨ ಹಳ್ಳಿಗಳ ಮೇಲೆ ೩೦,೦೦೦ ರೂ.ಗಳನ್ನೂ ಮೈಸೂರು ಸಂಸ್ಥಾನದಲ್ಲಿ ೪ ಹಳ್ಳಿಗಳ ಮೇಲೆ ೨,೦೦೦ ರೂ.ಗಳನ್ನೂ ದಂಡವಾಗಿ ವಿಧಿಸಲಾಯಿತು. ಸತ್ಯಾಗ್ರಹಿಗಳಿಗೆ ಮಾರ್ಗದರ್ಶಕರಾಗಿ ಮುಖಂಡರಿಲ್ಲದಿದ್ದರೂ ಚಳವಳಿಗಾರರ ಕಾರ್ಯಕ್ರಮಬದ್ದವಾಗಿ ಮುಂದುವರಿಯಿತು. ಕೊಂಚವೂ ಧೃತಿಕೆಡದೆ ಒಂದೇ ಸಮನಾಗಿ ಹೋರಾಡಿ ಕೊನೆಗೆ ಆತ್ಮಾರ್ಪಣೆ ಮಾಡಿದ ಮಹದೇವಪ್ಪ ಮೈಲಾರ, ಯಾರಿಗೂ ಹಿಂಸೆ ಕೊಡದೆ ಸರ್ಕಾರದ ಕಟ್ಟಡಗಳಿಗೆ ಬೆಂಕಿಯಿಡುವುದೇ ಮುಂತಾದ ವಿಧ್ವಂಸಕ ಕಾರ್ಯ ನಡೆಸಿದ ಚೆನ್ನಪ್ಪ ವಾಲಿ ಮತ್ತು ಸಂಗಡಿಗರು, ಸೈನ್ಯದ ತುಕಡಿಯೊಂದನ್ನು ತರುತ್ತಿದ್ದ ರೈಲನ್ನು ತಡೆಯಲು ಅದಕ್ಕೆ ಅಡ್ಡವಾಗಿ ಕಂಬಿಗಳ ಮಧ್ಯೆ ನಿಂತು ಸೈನ್ಯಾಧಿಕಾರಿಯ ಗುಂಡಿಗೆ ಬಲಿಯಾದ ದಾವಣಗೆರೆಯ ಹಲ್ಲೂರು ನಾಗಪ್ಪ, ಹುಬ್ಬಳ್ಳಿಯಲ್ಲಿ ಪೋಲಿಸರ ಗುಂಡು ತಗುಲಿ ಸಾಯವ ಸ್ಥಿತಿಯಲ್ಲಿದ್ದಾಗ ಡಾಕ್ಟರು ಅನುಕಂಪದಿಂದ ಮಗು ನಿನಗೇನು ಬೇಕಪ್ಪ? ಎಂದು ಕೇಳಿದಾಗ ತನಗೆ ಸ್ವರಾಜ್ಯ ಬೇಕು ಎಂದು ದಿಟ್ಟತನದಿಂದ ಉತ್ತರ ಕೊಟ್ಟ ೧೬ ವರ್ಷದ ಹುಡುಗ ನಾರಾಯಣ ದೋಣಿ-ಇಂಥ ಸತ್ಯಾಗ್ರಹಿಗಳು ಅನೇಕ.
ಮೈಸೂರು ಹೈದರಾಬಾದು ಸಂಸ್ಥಾನಗಳಲ್ಲಿ ನಡೆದ ಚಳವಳಿ ಇಬ್ಬಗೆಯಾದುದು: ಭಾರತದ ಸ್ವಾತಂತ್ರ್ಯ ಹೋರಾಟದಲ್ಲಿ ಭಾಗವಹಿಸುವುದರ ಜೊತೆಗೆ ದೇಶಿಯ ಅರಸರು ಸಾಂಕುಶ ಪ್ರಭುಗಳಾಗಿರಲೊಪ್ಪಿ ಜವಾಬ್ದಾರಿ ಸರ್ಕಾರ ಸ್ಥಾಪಿಸುವಂತೆ ಮಾಡುವುದು. ೧೯೨೦ರಲ್ಲಿ ನಾಗಪುರದಲ್ಲಿ ಸೇರಿದ್ದ ಕಾಂಗ್ರೆಸ್ ಅಧಿವೇಶನದಲ್ಲಿ ದೇಶಿಯ ಸಂಸ್ಥಾನಗಳು ಕೂಡ ಅದರ ಕಕ್ಷೆಯೊಳಕ್ಕೆ ಬಂದವು. ಈ ಕಾಲದಲ್ಲಿ ಮೈಸೂರಿನಲ್ಲೂ ರಾಜಕೀಯ ಸಮ್ಮೇಳನಗಳು ನಡೆದು ಸಂಸ್ಥಾನ ಜನರ ಆಶೋತ್ತರಗಳು ಖಚಿತವಾದವು. ೧೯೨೪ರಲ್ಲಿ ಬೆಳಗಾಂವಿಯಲ್ಲಿ ಸೇರಿದ್ದ ಕಾಂಗ್ರೆಸ್ ಅಧಿವೇಶನದಲ್ಲಿ ಮೈಸೂರಿನವರು ಅಧಿಕ ಸಂಖ್ಯೆಯಲ್ಲಿ ಭಾಗವಹಿಸಿದ್ದರು. ೧೯೨೭ರಲ್ಲಿ ಗಾಂಧೀಜಿಯವರು ಮೈಸೂರಿಗೆ ಭೇಟಿ ನೀಡಿದರು. ಇದರಿಂದ ಜನರಲ್ಲಿ ಜಾಗೃತಿ ಅಧಿಕವಾಯಿತು.
ಸಂಸ್ಥಾನ ಸರ್ಕಾರದ ನೀತಿಯೂ ಆಗ ಕಟುವಾಗಿಯೇ ಇತ್ತು. ಅನಾವೃಷ್ಷಿಯಿಂದಾಗಿ ಬೆಳೆಗಳು ಸರಿಯಾಗಿ ಆಗದಿದ್ದರೂ ಸರ್ಕಾರ ನಿರ್ದಯೆಯಿಂದ ಕಂದಾಯ ವಸೂಲು ಮಾಡುತ್ತಿದುದ್ದ ದನ್ನು ಪ್ರತಿಭಟಿಸಿ ಶಿವಮೊಗ್ಗ, ಶಿರಾಳಕೊಪ್ಪ ಮತ್ತು ಮಂಡ್ಯದ ರೈತರು ಕರನಿರಾಕರಣೆ ಚಳವಳಿ ಕೈಗೊಂಡರು. ಕಾರ್ಮಿಕ ಚಳವಳಿಯೂ ಬಲಗೊಂಡಿತು. ೧೯೨೮ರಲ್ಲಿ ಮೈಸೂರು ಸಂಸ್ಥಾನದಲ್ಲೂ ಕಾಂಗ್ರೆಸ್ ಸಂಸ್ಥೆ ಸ್ಥಾಪಿತವಾಯಿತು. ೧೯೩೦ರಲ್ಲಿ ನಡೆದ ಉಪ್ಪಿನ ಸತ್ಯಾಗ್ರಹದಲ್ಲಿ ಮೈಸೂರಿನವರೂ ಭಾಗವಹಿಸಿದ್ದರು. ದೇಶಿಯ ಸಂಸ್ಥಾನಗಳ ಪ್ರತಿನಿಧಿಗಳ ಸಮ್ಮೇಳನಗಳು ಜವಾಬ್ದಾರಿ ಸರ್ಕಾರ ಹೋರಾಟಕ್ಕೆ ಪುಷ್ಟಿಕೊಟ್ಟವು. ಮೈಸೂರು ಸಂಸ್ಥಾನದ ಹೋರಾಟದ ಇತಿಹಾಸದಲ್ಲಿ ೧೯೩೭ ಇನ್ನೊಂದು ಮುಖ್ಯ ಫಟ್ಟ. ಮೈಸೂರಿನಲ್ಲಿದ್ದ ಎರಡು ಪ್ರಮುಖ ಪಕ್ಷಗಳಾದ ಪ್ರಜಾಪಕ್ಷವೂ ಕಾಂಗ್ರೆಸ್ಸೂ ಆಗ ಒಂದಾದುವು. ದೇಶಿಯ ಸಂಸ್ಥಾನಗಳಲ್ಲಿ ಜವಾಬ್ದಾರಿ ಸರ್ಕಾರ ಸ್ಥಾಪಿಸಲು ಹೋರಾಟ ನಡೆಸಲು ಅವಕ್ಕೆ ಪ್ರತ್ಯೇಕವಾದ ಕಾಂಗ್ರೆಸ್ ಸಂಸ್ಥೆ ಇರಬೇಕೆಂಬ ತತ್ವವನ್ನು ಭಾರತ ರಾಷ್ಟ್ರೀಯ ಕಾಂಗ್ರೆಸ್ಸೂ ಒಪ್ಪಿತು. ೧೯೩೮ರಲ್ಲಿ ಶಿವಪುರದಲ್ಲಿ ಸೇರಿದ್ದ ಮೈಸೂರು ಕಾಂಗ್ರೆಸ್ ಅಧಿವೇಶನದಿಂದ ಚಳವಳಿ ಉಗ್ರವಾಯಿತು. ೧೯೪೨ರಲ್ಲಿ ಚಳವಳಿಯ ಕಾಲದಲ್ಲಿ ಇದು ಅಖಿಲಭಾರತ ಚಳವಳಿಯೊಂದಿಗೆ ಸಮಾವೇಶಗೊಂಡಿತು. ೧೯೪೭ರಲ್ಲಿ ಭಾರತಕ್ಕೆ ಸ್ವಾತಂತ್ರ್ಯ ಬಂದ ಮೇಲೆ ಸ್ವತಂತ್ರರೆಂದು ಘೋಷಿಸಲ್ಪಟ್ಟ ಸಂಸ್ಥಾನಾಧೀಶರು ಭಾರತದ ಒಕ್ಕೂಟದಲ್ಲಿ ತಮ್ಮ ಸಂಸ್ಥಾನವನ್ನು ವಿಲೀನಗೊಳಿಸಬೇಕೆಂದೂ ಜವಾಬ್ದಾರಿ ಸರ್ಕಾರ ಸ್ಥಾಪಿಸಬೇಕೆಂದೂ ಮೈಸೂರು ಚಲೋ ಚಳವಳಿ ಅತ್ಯಂತ ಉಗ್ರವಾಗಿ ನಡೆಯಿತು. ಮೈಸೂರಿನಲ್ಲೂ ಪ್ರಜಾಪ್ರತಿನಿಧಿಗಳ ಸರ್ಕಾರ ಸ್ಥಾಪಿತವಾಯಿತು.
ಈಸೂರು ಪ್ರಕರಣ
ಮೈಸೂರು ಸಂಸ್ಥಾನದ ಸ್ವಾತಂತ್ರ್ಯ ಹೋರಾಟದಲ್ಲಿ ಚಿರಸ್ಮರಣೀಯವಾದದೆಂದರೆ ಈಸೂರು ಪ್ರಕರಣ. ಈಸೂರು ಶಿವಮೊಗ್ಗ ಜಿಲ್ಲೆಯಲ್ಲಿರುವ ಶಿಕಾರಿಪುರ ತಾಲ್ಲೂಕಿನ ಒಂದು ಸಣ್ಣ ಗ್ರಾಮ. ಇಲ್ಲಿಯ ಜನ ಮೈಸೂರಿನಲ್ಲಿ ಜವಾಬ್ದಾರಿ ಸರ್ಕಾರವೇರ್ಪಡಬೇಕು ಎಂದು ೧೯೨೯ರಲ್ಲಿ ಸಂಸ್ಥಾನದ ಪ್ರಜೆಗಳು ನಡೆಸಿದ ಚಳವಳಿಯಲ್ಲಿ ಭಾಗವಹಿಸಿದ್ದರು. ೧೯೪೨ರ ಚಳವಳಿಯಲ್ಲೂ ಮೊದಲಿನಿಂದ ಪಾಲುಗೊಂಡಿದ್ದರು. ೧೯೪೨ರ ಮಧ್ಯಕಾಲದಲ್ಲಿ ಅವರು ತಮ್ಮದೇ ಆದ ಒಂದು ವಿಶಿಷ್ಟ ಕಾರ್ಯಕ್ರಮಗಳನ್ನು ಪ್ರಾರಂಭಿಸಿದರು. ಸುಮಾರು ಇನ್ನೂರು ಜನರನ್ನು (ಅದರಲ್ಲಿ ಹೆಚ್ಚು ಮಂದಿ ತರುಣರೇ) ಒಳಗೊಂಡ ಒಂದು ಮೆರವಣಿಗೆ ಆ ಹಳ್ಳಿಯ ಬೀದಿಗಳಲ್ಲಿ ಪ್ರತಿನಿತ್ಯ ಹೊರಡುತ್ತಿತ್ತು. ಕಚೇರಿಗೆ ಬೆಂಕಿಯಿಟ್ಟು ಸುಡಿ, ಗೌಡರ ಶಾನುಭೋಗರ ಸರ್ಕಾರಿ ಲೆಕ್ಕಪುಸ್ತಕಗಳನ್ನು ಸುಟ್ಟುಹಾಕಿ, ಸರ್ಕಾರದ ನೌಕರರಿಗೆ ಎಂದೂ ಗೌರವವನ್ನೂ ಕೊಡಕೂಡದು, ಕೊಟ್ಟವರ ಮನೆಯನ್ನು ಸುಡುತ್ತೇವೆ, ತೇಗದ ಮರಗಳನ್ನು ಕಡಿದುರುಳಿಸಿ, ಯಾರೂ ಭೂಕಂದಾಯವನ್ನು ಕೊಡಕೂಡದು- ಇಂಥವೇ ಅವರ ಕೂಗುಗಳು. ಒಂದು ದಿನ ಅಲ್ಲಿಯ ಶ್ಯಾನುಭೋಗ ಮತ್ತು ಪಟೇಲ ಬಂದಾಗ ಅವರ ಸರ್ಕಾರಿ ಪುಸ್ತಕಗಳನ್ನೆಲ್ಲಾ ಅವರಿಂದ ಕಸಿದುಕೊಂಡರು. ಮಾರನೆಯ ದಿನವೇ ಆ ಹಳ್ಳಿಗೆ ಸ್ವತಂತ್ರಹಳ್ಳಿ ಎಂಬ ಹೆಸರಿಟ್ಟು ಒಂದು ಬೋರ್ಡನ್ನೂ ಬರೆದು ತಗಲುಹಾಕಿದರು. ಹೊಸ ಸರ್ಕಾರವನ್ನೇ ಸ್ಥಾಪಿಸಿದರು ಈ ಯುವಕರು. ಹತ್ತು ವರ್ಷದ ಹುಡುಗ ಜಯಪ್ಪ ಅಮಲ್ದಾರನಾಗಿ ನೇಮಕ ಹೊಂದಿದ. ೧೨ವರ್ಷದ ಮಲ್ಲಪ್ಪಸರ್ವಾಧಿಕಾರಿಯಾದ. ಇತರ ಅಧಿಕಾರಿಗಳನ್ನೂ ನೇಮಿಸಲಾಯಿತು. ಎಲ್ಲರೂ ನಿಯಮಬದ್ದರಾಗಿ ಹುರುಪಿನಿಂದ ಕೆಲಸ ಮಾಡತೊಡಗಿದರು. ಪ್ರತಿಯೊಬ್ಬನೂ ಖಾದಿಟೋಪಿ ಧರಿಸಬೇಕೆಂಬ ನಿಯಮವನ್ನು ಜಾರಿಗೆ ತರಲಾಯಿತು. ಎಲ್ಲರೂ ಸೇರಿದಾಗ ಕರೆಗಂಟೆ ಬಾರಿಸುತ್ತಿದ್ದರು. ಹುಡುಗರ ಶಿಸ್ತು, ನಿಯಮ ಪಾಲನೆ ಎಲ್ಲರನ್ನು ಅಚ್ಚರಿಗೊಳಿಸಿತು. ಸೆಪ್ಪೆಂಬರ್ ೨೮ರಂದು ಅಮಲ್ದಾರರು ತಕ್ಕಸಿಬ್ಬಂದಿಯೊಡನೆ ಈ ಸ್ವತಂತ್ರ್ಯ ಹಳ್ಳಿಗಳಿಗೆ ಬಂದರು. ಊರಿನ ಕರೆಗಂಟೆ ಬಾರಿಸಿತು. ಎಲ್ಲರೂ ಕಲೆತರು. ಅಮುಲ್ದಾರರಿಗೆ ಧರಿಸಲು ಖಾದಿ ಟೋಪಿ ಕೊಟ್ಟರು. ಅವರು ಶಾಂತರಾಗಿದ್ದರೂ ಅವರೊಂದಿಗೆ ಇದ್ದ ಪೋಲೀಸ್ ಅಧಿಕಾರಿಗೆ ಇದು ಸಹಿಸಲಿಲ್ಲ. ಲಾಠಿ ಹೊಡೆತ ಪ್ರಾರಂಭವಾಯಿತು. ಕಾಳಗವೇ ನಡೆಯಿತು. ಪೋಲೀಸ್ ಅಧಿಕಾರಿ, ಅಮಲ್ದಾರ ಇಬ್ಬರೂ ಸಾವಿಗೆ ಈಡಾದರು. ಸ್ವಲ್ಪ ಕಾಲದಲ್ಲೇ ಹೆಚ್ಚು ಪೋಲೀಸರಲ್ಲದೆ ಒಂದು ಸೈನ್ಯದ ತುಕಡಿಯೂ ಬಂದಿತು. ಇವರು ಅಮಾನುಷ ರೀತಿಯಲ್ಲಿ ಆ ಹಳ್ಳಿಯವರ ಮೇಲೆ ಸೇಡು ತೀರಿಸಿಕೊಂಡರು. ನಲವತ್ತೊಂದು ಮಂದಿ ನ್ಯಾಯಸ್ಥಾನದಲ್ಲಿ ವಿಚಾರಣೆಗೊಳಗಾದರು. ಅವರಲ್ಲಿ ಐದು ಜನಕ್ಕೆ ಮರಣದಂಡನೆ ವಿಧಿಸಲಾಯಿತು.
ಹೈದಾರಾಬಾದ್ ಕರ್ನಾಟಕದಲ್ಲಿ
ಹೈದಾರಾಬಾದ್ ಕರ್ನಾಟಕವೂ ಸ್ವಾತಂತ್ರ್ಯ ಹೋರಾಟದಲ್ಲಿ ಎಂದೂ ಹಿಂದೆ ಬಿದ್ದಿರಲಿಲ್ಲ. ೧೮೫೭ರ ಸಂಗ್ರಾಮದಲ್ಲಿ ಕೊಪ್ಪಳದ ಮುಂಡರಗಿ ಭೀಮರಾವ್, ಸುರಪುರದ ವೆಂಕಟಪ್ಪನಾಯಕ ಮುಂತಾದವರು ಬ್ರಿಟಿಷರೊಂದಿಗೆ ಹೋರಾಡಿ ಮಡಿದಿದ್ದರು. ತಿಲಕರ ರಾಜಕೀಯ ಆಂದೋಲನದಿಂದ ಈ ಜಾಗೃತಿ ಬೆಳೆಯಿತು: ಗಾಂಧೀಜಿ ಯವರ ಅಸಹಕಾರ ಚಳವಳಿಯ ಸಮಯದಲ್ಲಿ ಖಚಿತವಾಗತೊಡಗಿತು. ನಿಜಾಮ್ ಕನ್ನಡಿಗರ ಸರ್ವತೋಮುಖ ಏಳಿಗೆಗಾಗಿ ನಿಜಾಮ್  ಕರ್ನಾಟಕ ಪರಿಷತ್ತೊಂದನ್ನು ಸ್ಥಾಪಿಸಬೇಕೆಂದು ೧೯೩೪ರಲ್ಲಿ ರಾಯಚೂರಿನಲ್ಲಿ ನಡೆದ ಕನ್ನಡ ಸಾಹಿತ್ಯಸಮ್ಮೇಳನದ ಸಮಯದಲ್ಲಿ ತಿರ್ಮಾನವಾಯಿತು. ಅದರಂತೆ ೧೯೩೭ರಲ್ಲಿ ಹೈದರಾಬಾದಿ ನಲ್ಲಿ ಪರಿಷತ್ತು ಸೇರಿತು. ಆಂಧ್ರ ಮಹಾರಾಷ್ಟ್ರ ವಿಭಾಗಗಳೂ ಇದೇ ಬಗೆಯ ಚಟುವಟಿಕೆಗಳ ನ್ನಾರಂಭಿಸಿದ್ದವು. ಹೈದಾರಾಬಾದ್ ಕರ್ನಾಟಕದಲ್ಲಿ ರಾಜಕೀಯ ಚಟುವಟಿಕೆಗಳು ಅಧಿಕೃತವಾಗಿ ಪ್ರಾರಂಭವಾದದ್ದು ಆಗಲೇ. ಇದೇ ಕಾಲಕ್ಕೆ ಬಿರುಸಾಗಿ ನಡೆದ ವಂದೇ ಮಾತರಂ ಚಳವಳಿಯಲ್ಲಿ ಅನೇಕ ಕನ್ನಡ ವಿದ್ಯಾರ್ಥಿಗಳು ಪಾತ್ರವಹಿಸಿದರು.
ಇಡೀ ಹೈದರಾಬಾದ್ ಸಂಸ್ಥಾನಕ್ಕೆ ಒಂದು ರಾಜಕೀಯ ಸಂಸ್ಥೆಯನ್ನು ಸ್ಥಾಪಿಸುವ ಉದ್ದೇಶದಿಂದ ಪ್ರಯತ್ನಗಳು ನಡೆದದ್ದು ೧೯೩೮ರಲ್ಲಿ. ಆದರೆ ಇದಕ್ಕೆ ಸರ್ಕಾರ ಅನುಮತಿ ಕೊಡಲಿಲ್ಲ. ಇದಕ್ಕಾಗಿ ಸತ್ಯಾಗ್ರಹ ಹೂಡಲಾಯಿತು. ಇದಕ್ಕೆ ಜಾತೀಯತೆಯ ಬಣ್ಣ ಬಳಿಯಲು ಸರ್ಕಾರ ಹವಣಿಸಿತು.
೧೯೪೦ರಲ್ಲಿ ಬಿದರೆಯಲ್ಲಿ ಕರ್ಣಾಟಕ ಪರಿಷತ್ತಿನ ಎರಡನೆಯ ಅಧಿವೇಶನ ಸೇರಿತು. ಅದು ಮುಗಿದ ಅನಂತರ ಕೆಲವು ಪುಂಡರು ಸೇರಿ ಕೊಂಡು ಆ ನಗರಕ್ಕೆ ಬೆಂಕಿಯಿಟ್ಟರು. ಜನ ಉಗ್ರವಾಗಿ ಪ್ರತಿಭಟಿಸಿದರು. ಸಂಸ್ಥಾನ ಕಾಂಗ್ರೆಸ್ಸಿನ ಮೇಲಿನ ಬಹಿಷ್ಕಾರ ತೆಗೆಯಬೇಕೆಂಬ ಚಳವಳಿಯೂ ಸಾಗಿತು. ೧೯೪೨ರಲ್ಲಿ ಆರಂಭವಾದ ಅಖಿಲಭಾರತ ಸ್ವಾತಂತ್ರ್ಯ ಚಳವಳಿಯ ಬಿಸಿ ಹೈದರಾಬಾದಿಗೂ ತಟ್ಟದೆ ಇರಲಿಲ್ಲ. ಆ ಸಮಯದಲ್ಲಿ ಕರ್ನಾಟಕ ಪರಿಷತ್ತಿನ ಮೂರನೆಯ ಅಧಿವೇಶನ ಸುರಪುರದಲ್ಲಿ ಸೇರಿ ಜನರ ಜವಾಬ್ದಾರಿ ಸರ್ಕಾರದ ಬೇಡಿಕೆಗಳನ್ನು ಮುಂದಿಟ್ಟಿತು. ಆದರೆ ಸರ್ಕಾರ ಇದಕ್ಕೆ ಲಕ್ಷ್ಯ ಕೊಡಲಿಲ.್ಲ ಪರಿಷತ್ತಿನ ನಾಲ್ಕು, ಐದನೆಯ ಅಧೀವೇಶನಗಳೂ ಸೇರಿ ಹೊಣೆಗಾರ ಪ್ರಭುತ್ವ ಸ್ಥಾಪನೆಗಾಗಿ ಸರ್ಕಾರಕ್ಕೆ ಒತ್ತಾಯ ಹಾಕಿದವು. ೯೪೬ರಲ್ಲಿ ಸೇರಿದ್ದ ಅಖಿಲಭಾರತ ದೇಶಿಯ ಸಂಸ್ಥಾನಗಳ ಪರಿಷತ್ತಿನ ಅಧಿವೇಶನ ಹೈದರಾಬಾದಿನ ಹೋರಾಟಕ್ಕೆ ನೈತಿಕ ಬೆಂಬಲ ನೀಡಿತಲ್ಲದೆ ಹೈದರಾಬಾದ್ ರಾಜ್ಯ ಕಾಂಗ್ರೆಸ್ಸಿನ ಮೇಲಿನ ನಿರ್ಬಂಧವನ್ನು ಸರ್ಕಾರ ತೆಗೆದುಹಾಕಬೇಕೆಂದೂ ಇಲ್ಲದಿದ್ದರೆ ಸತ್ಯಾಗ್ರಹ ಹೂಡಬೇಕೆಂದೂ ನಿರ್ಣಯ ಮಾಡಿತು. ಸರ್ಕಾರ ಈ ಕ್ರಮಕ್ಕೆ ಹೆದರಿ ನಿರ್ಬಂಧವನ್ನು ರದ್ದು ಮಾಡಿತು. ಅಲ್ಲಿಂದಾಚೆಗೆ ಹೋರಾಟ ಹೆಚ್ಚು ಬಿರುಸಿನಿಂದ ಸಾಗಿತು. ೧೯೪೭ರಲ್ಲಿ ರಾಜ್ಯ ಕಾಂಗ್ರೆಸ್ ಮೊದಲನೆಯ ಅಧಿವೇಶನ ಸೇರಿತು. ಆ ವರ್ಷದ ಆಗಸ್ಟಿನಲ್ಲಿ ಭಾರತ ಸ್ವತಂತ್ರ್ಯವಾದಾಗ ಸಂಸ್ದಾನದ ನಿಜಾಮ ಭಾರತದಿಂದ ಪ್ರತ್ಯೇಕವಾಗಿರಬೇಕೆಂದು ಮಾಡಿದ ಪ್ರಯತ್ನ ವಿಫಲವಾಗೊಂಡಿತು. ಸ್ವತಂತ್ರ್ಯ ಭಾರತಸರ್ಕಾರದ ಪೋಲಿಸ್ ಕಾರ್ಯಾಚರಣೆಯಿಂದಾಗಿ ಹೈದರಾಬಾದಿನ ಜನರ ಆಶೋತ್ತರಗಳು ಪುರೈಸಿದವು. ಈ ನಡುವೆ ಅಲ್ಲಿಯ ಜನ ಧೈರ್ಯಸಾಹಸಗಳಿಂದ ಹೋರಾಟ ನಡೆಸುತಿದ್ದರು. ಪ್ರತ್ಯೇಕ ಮುಸ್ಲಿಂ ರಾಜ್ಯದ ಕನಸುಕಟ್ಟಿ ಉನ್ನತ ಸಾಹಸದಿಂದ ಕ್ರೂರಕೃತ್ಯಗಳೆನ್ನೆಸಗುತ್ತಿದ್ದರಜಾಕಾರರ ಹಿಂಸೆಗಳನ್ನೂ ಅವರು ಸಹಿಸಿ ಗೆದ್ದರು.
ಹೀಗೆ ಕರ್ನಾಟಕದ ಎಲ್ಲಾ ಕಡೆಗಳಲ್ಲೂ ಜನರು ರಾಜಕೀಯ ಸ್ವಾತಂತ್ರ್ಯ ಗಳಿಸಿದರಾದರೂ ಅವರ ಹೋರಾಟ ಇನ್ನೂ ಮುಗಿದಿರಲಿಲ್ಲ. ಮುಂಬಯಿ, ಹೈದರಾಬಾದು, ಮದ್ರಾಸ್ ಪ್ರಾಂತ್ಯಗಳ ಕರ್ಣಾಟಕ ಭಾಗಗಳನ್ನೂ ಮೈಸೂರು ಕೊಡಗುಗಳನ್ನೂ ಒಂದುಗೂಡಿಸಿ ಅಖಂಡ ಕರ್ನಾಟಕವನ್ನು ಸ್ಥಾಪಿಸುವ ಕಾರ್ಯ ಉಳಿದಿತ್ತು. ಈ ಗುರಿ ಸಾಧಿಸಿದ್ದು ೧೯೫೬ರಲ್ಲಿ. ಆ ವರ್ಷದ ನವೆಂಬರ್ ಒಂದರಂದು ಕನ್ನಡ ರಾಜ್ಯೋದಯವಾಯಿತು.(ನೋಡಿ- ಕರ್ನಾಟಕ ಏಕೀಕರಣ)
ಸರಮ್ ಚೇಸ್
ಸರಮ್ ಚೇಸ್ ಒಂದು ದೊಡ್ಡ ಬೇರ್ಪಟ್ಟ ನವ-ಟ್ಯೂಡರ್ ಮಹಲು, ೨೩ ವ್ವೆಸ್ಟ್ ಹೀತ್ ರಸ್ತೆ, ಹ್ಯಾಂಪ್‌ಸ್ಟೆಡ್, ಲಂಡನ್, ನಲ್ಲಿ ನಿಕೋಲಸ್ ಪೆವ್ಸ್ನರ್ ಅವರು "ಶುದ್ಧ ಹಾಲಿವುಡ್ ಟ್ಯೂಡರ್" ಎಂದು ವಿವರಿಸಿದ್ದಾರೆ.
ಮನೆಯನ್ನು ಇಂಗ್ಲೆಂಡ್‌ನ ರಾಷ್ಟ್ರೀಯ ಪರಂಪರೆಯ ಪಟ್ಟಿಯಲ್ಲಿ ಗ್ರೇಡ್ ೨ ಎಂದು ಪಟ್ಟಿ ಮಾಡಲಾಗಿದೆ. ಮನೆಯ ಆವರಣಕ್ಕೆ ಗೇಟ್‌ಗಳು, ರೇಲಿಂಗ್‌ಗಳು ಮತ್ತು ಗೋಡೆಯನ್ನು ಪ್ರತ್ಯೇಕವಾಗಿ ಗ್ರೇಡ್ ೨ ಪಟ್ಟಿಮಾಡಲಾಗಿದೆ.
ಇದನ್ನು ೧೯೩೨ ರಲ್ಲಿ ನಿರ್ಮಿಸಲಾಯಿತು ಭಾವಚಿತ್ರ ಕಲಾವಿದ ಫ್ರಾಂಕ್ ಒ. ಸಾಲಿಸ್‌ಬರಿ ಅವರ ಮನೆ ಮತ್ತು ಸ್ಟುಡಿಯೋ. ಸರಮ್ ಎಂಬ ಪದವು ಪಟ್ಟಣದ ಹಳೆಯ ಹೆಸರಾಗಿದೆ. ವಾಸ್ತುಶಿಲ್ಪಿ ವೈವಿಯನ್ ಸಾಲಿಸ್ಬರಿ, ಅವರ ಸೋದರಳಿಯರು. ಕಲಾವಿದನ ಹೆಂಡತಿ ಸೆಪ್ಟೆಂಬರ್ ೧೯೩೨ ರಂದು ಸೈಟ್‌ನಲ್ಲಿ ಮೊದಲ ಹುಲ್ಲುನೆಲವನ್ನು ಕತ್ತರಿಸಿದಳು. ಅವರು ೪ ಜುಲೈ ೧೯೩೩ ರಂದು ಸ್ಥಳಾಂತರಗೊಂಡರು.
ಅವರ ೧೯೫೩ ರ ಆತ್ಮಚರಿತ್ರೆಯಲ್ಲಿ, ಸರಮ್ ಚೇಸ್ ., ಸಾಲಿಸ್ಬರಿ ಬರೆದರು:"ಟೆಲಿಗ್ರಾಫ್ ಹಿಲ್ ಪ್ಲಾಟ್‌ನ ಲೇನ್ ಮತ್ತು ವೆಸ್ಟ್ ಹೀತ್ ರಸ್ತೆಯ ಜಂಕ್ಷನ್‌ನಿಂದ ಲಂಡನ್‌ನ ಮೇಲಿರುವ ಹ್ಯಾಂಪ್‌ಸ್ಟೆಡ್‌ನ ಅತ್ಯುನ್ನತ ಬಿಂದುಗಳಲ್ಲಿ ಒಂದಕ್ಕೆ ಏರುತ್ತದೆ, ದೇಶದಾದ್ಯಂತ ಚಿಲ್ಟರ್ನ್ಸ್‌ಗೆ ಅದ್ಭುತವಾದ ನೋಟವಿದೆ. ಸ್ಪ್ಯಾನಿಷ್ ನೌಕಾಪಡೆಯ ಸುದ್ದಿಯನ್ನು ಸಾಗಿಸಲು ದೀಪವನ್ನು ಬೆಳಗಿಸಿದ ಸ್ಥಳ ಅದು. ಉದ್ಯಾನಕ್ಕೆ ಎಂತಹ ಸ್ಥಳ! ಸದನಕ್ಕೆ ಎಂತಹ ಪರಿಸ್ಥಿತಿ! ಮುಂದೆ ದೈತ್ಯ ಓಕ್‌ಗಳ ಗುಂಪನ್ನು ಹೊರತುಪಡಿಸಿ ಭೂಮಿಯು ಹೀತ್‌ನಂತೆಯೇ ಬರಿಯವಾಗಿತ್ತು ಮತ್ತು ಈ ಮರಗಳ ವೈಭವವು ಅಂತಿಮವಾಗಿ ವಿಷಯವನ್ನು ನಿರ್ಧರಿಸಿತು. ಲಂಡನ್‌ನ ಅತ್ಯಂತ ಶಿಖರವಾದ ಹ್ಯಾಂಪ್‌ಸ್ಟೆಡ್ ಹೀತ್‌ನಲ್ಲಿ ಇದು ಕೊನೆಯ ಪ್ರಾಚೀನ ತಾಣವಾಗಿತ್ತು ಮತ್ತು ನಾನು ಪರಿಸ್ಥಿತಿಗೆ ಯೋಗ್ಯವಾದ ಮನೆಯನ್ನು ಹೊಂದಲು ನಿರ್ಧರಿಸಿದೆ […] ಲಂಡನ್‌ನ ತುದಿಯಲ್ಲಿರುವ ಈ ಅದ್ಭುತವಾದ ಪುಟ್ಟ ಬೆಟ್ಟವು ಕುಟುಕುವ ನೆಟಲ್ಸ್ ಮತ್ತು ಕಾಡು ಸಸ್ಯಗಳ ಕಾಡು ಮತ್ತು ಅದರಿಂದ ಏನು ಮಾಡಬಹುದೆಂದು ಎದುರುನೋಡುವುದು ರೋಮಾಂಚನಕಾರಿಯಾಗಿತ್ತು."ಆಗಸ್ಟ್ ೧೯೬೨ ಅವರ ಮರಣದ ನಂತರ, ಸ್ಯಾಲಿಸ್‌ಬರಿಯು ಬ್ರಿಟಿಷ್ ಕೌನ್ಸಿಲ್ ಆಫ್ ಚರ್ಚ್‌ಗೆ ವಿಶ್ವಾಸದಿಂದ ಮನೆಯನ್ನು ಉಯಿಲು ಮಾಡಿದರು. ಬಿಸಿಸಿ ಈ ಮಹಲು ಮಾರಿ ಅದರಲ್ಲಿರುವ ವಸ್ತುಗಳನ್ನು ಹರಾಜು ಹಾಕಿತು.
೭ ಜೂನ್ ೧೯೬೮ ರಂದು, ಛಾಯಾಗ್ರಾಹಕ ಮೈಕೆಲ್ ಜೋಸೆಫ್ ಅವರ ಬೆಗ್ಗರ್ಸ್ ಬ್ಯಾಂಕ್ವೆಟ್ ಆಲ್ಬಮ್‌ಗಾಗಿ ದಿ ರೋಲಿಂಗ್ ಸ್ಟೋನ್ಸ್‌ಗಾಗಿ ಫೋಟೋಶೂಟ್‌ನ ಸೆಟ್ಟಿಂಗ್ ಆಗಿತ್ತು. ಚಿತ್ರೀಕರಣದಿಂದ ಹಿಂದೆ ನೋಡದ ಚಿತ್ರಗಳನ್ನು ನವೆಂಬರ್ ಮತ್ತು ಡಿಸೆಂಬರ್ ೨೦೦೮ ಲಂಡನ್‌ನ ಬ್ಲಿಂಕ್ ಗ್ಯಾಲರಿಯಲ್ಲಿ ಪ್ರದರ್ಶಿಸಲಾಯಿತು.
ಈ ಮನೆಯು ಕಡಿಮೆ-ಬಜೆಟ್‌ನ ಭಯಾನಕ-ಗ್ಲಾಮರ್ ೮ಮಿ.ಮೀ ಕಿರುಚಿತ್ರ, ಮಿಸ್ ಫ್ರಾಂಕೆನ್‌ಸ್ಟೈನ್‌ಗೆ ಸೆಟ್ಟಿಂಗ್ ಆಗಿತ್ತು. ಆಂಡಿ ಮಿಲ್ಲಿಗನ್ ಅವರ ಲಂಡನ್ ಮೂಲದ ಕೆಲವು ಚಲನಚಿತ್ರಗಳಾದ ದಿ ಬಾಡಿ ಬಿನೀತ್ ಮತ್ತು ದಿ ರ್ಯಾಟ್ಸ್ ಆರ್ ಕಮಿಂಗ್‌ಗೆ ಸಹ ಇದನ್ನು ಬಳಸಲಾಗಿದೆ! ವೆರ್ವೂಲ್ವ್ಸ್ ಇಲ್ಲಿವೆ!. ಇದು ಡಿಸ್ನಿಯ ಲೈವ್-ಆಕ್ಷನ್ ಚಲನಚಿತ್ರಗಳಾದ ೧೦೧ ಡಾಲ್ಮೇಷಿಯನ್ಸ್ ಮತ್ತು ೧೦೨ ಡಾಲ್ಮೇಷಿಯನ್ಸ್‌ನಲ್ಲಿ ಕ್ರುಯೆಲ್ಲಾ ಡಿ ವಿಲ್ ಅವರ ಮನೆಯ ಹೊರಭಾಗವಾಗಿ ಸಂಕ್ಷಿಪ್ತವಾಗಿ ಕಾಣಿಸಿಕೊಂಡಿತು.
ಪಟ್ಟಿಮಾಡಿದಾಗ, ಮೇ ೧೯೭೪ ರಲ್ಲಿ, ಮನೆಯು ಸೇಂಟ್ ವೇದಾಸ್ಟ್ ಸ್ಕೂಲ್ ಫಾರ್ ಬಾಯ್ಸ್ ಆಗಿ ಬಳಕೆಯಲ್ಲಿತ್ತು, ಸ್ಕೂಲ್ ಆಫ್ ಎಕನಾಮಿಕ್ ಸೈನ್ಸ್‌ನ ಒಂದು ಅಂಗವಾಗಿದೆ. ಎಸ್‌ಯಿ‌ಎಸ್ ಜನವರಿ ೨೦೦೫ ರಲ್ಲಿ ಕಟ್ಟಡವನ್ನು £ ೯೩೦೦೦೦೦೦ ಗೆ ಮಾರಾಟ ಮಾಡಿತು. ಇದು ಈಗ ಆಸ್ತಿ ಡೆವಲಪರ್ ಲಾರೆನ್ಸ್ ಕಿರ್ಶೆಲ್ ಅವರ ಖಾಸಗಿ ನಿವಾಸವಾಗಿದೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಭಾರತದಲ್ಲಿ ಮಹಿಳೆಯರ ಆರೋಗ್ಯ
ಭಾರತದಲ್ಲಿನ ಮಹಿಳೆಯರ ಆರೋಗ್ಯವನ್ನು ಅನೇಕ ಸೂಚಕಗಳ ಪರಿಭಾಷೆಯಲ್ಲಿ ಪರೀಕ್ಷಿಸಬಹುದು,ಇದು ಭೌಗೋಳಿಕತೆ, ಸಾಮಾಜಿಕ ಆರ್ಥಿಕ ಸ್ಥಿತಿ ಮತ್ತು ಸಂಸ್ಕೃತಿಯಿಂದ ಬದಲಾಗುತ್ತದೆ. ಜಾಗತಿಕ ಆರೋಗ್ಯ ಸರಾಸರಿಗೆ ಸಂಬಂಧಿಸಿದಂತೆ ಭಾರತದಲ್ಲಿನ ಮಹಿಳೆಯರ ಆರೋಗ್ಯವನ್ನು ಸಮರ್ಪಕವಾಗಿ ಸುಧಾರಿಸಲು ಯೋಗಕ್ಷೇಮದ ಬಹು ಆಯಾಮಗಳನ್ನು ವಿಶ್ಲೇಷಿಸಬೇಕು. ಮಾನವ ಯೋಗಕ್ಷೇಮ ಮತ್ತು ಆರ್ಥಿಕ ಬೆಳವಣಿಗೆಗೆ ಕೊಡುಗೆ ನೀಡುವ ಪ್ರಮುಖ ಅಂಶವೆಂದರೆ ಆರೋಗ್ಯ. ಪ್ರಸ್ತುತ, ಭಾರತದಲ್ಲಿ ಮಹಿಳೆಯರ ಆರೋಗ್ಯ ಸಮಸ್ಯೆಗಳ ಬಹುಸಂಖ್ಯೆಯ ಎದುರಿಸುತ್ತಿದೆ, ಇದು ಅಂತಿಮವಾಗಿ ಒಟ್ಟು ಆರ್ಥಿಕತೆಯ ಉತ್ಪಾದನೆ ಮೇಲೆ ಪರಿಣಾಮ ಬೀರುತ್ತದೆ.ಲಿಂಗ, ವರ್ಗ ಅಥವಾ ಜನಾಂಗೀಯ ಅಸ್ವಸ್ಥತೆಗಳನ್ನು ಗಮನದಲ್ಲಿಟ್ಟುಕೊಂಡು ಆರೋಗ್ಯ ರಕ್ಷಣೆ ಮತ್ತು ಆರೋಗ್ಯದ ಪರಿಣಾಮಗಳನ್ನು ಸುಧಾರಿಸುವುದು ಗುಣಮಟ್ಟದ ಮಾನವ ಬಂಡವಾಳದ ಸೃಷ್ಟಿ ಮತ್ತು ಉಳಿತಾಯ ಮತ್ತು ಹೂಡಿಕೆಯ ಹೆಚ್ಚಳದ ಮೂಲಕ ಆರ್ಥಿಕ ಲಾಭಕ್ಕೆ ಕೊಡುಗೆ ನೀಡುತ್ತದೆ.
ಆರೋಗ್ಯ ಪ್ರವೇಶಾವಕಾಶಕ್ಕಾಗಿ ಲಿಂಗ ಪಕ್ಷಪಾತ
ಯುನೈಟೆಡ್ ನೇಷನ್ಸ್ ಭಾರತವನ್ನು ಮಧ್ಯ-ಆದಾಯದ ದೇಶವೆಂದು ಪರಿಗಣಿಸಿದೆ. ವಿಶ್ವ ಆರ್ಥಿಕ ವೇದಿಕೆಯಿಂದ ಸಂಶೋಧನೆಗಳು ಭಾರತವು ಲಿಂಗ ಅಸಮಾನತೆಯ ದೃಷ್ಟಿಯಿಂದ ವಿಶ್ವದ ಅತ್ಯಂತ ಹಿಂದುಳಿದ ರಾಷ್ಟ್ರಗಳಲ್ಲಿ ಒಂದಾಗಿದೆ ಎಂದು ಸೂಚಿಸುತ್ತದೆ. [4]2011 ರ ಯುನೈಟೆಡ್ ನೇಷನ್ಸ್ ಡೆವಲಪ್ಮೆಂಟ್ ಪ್ರೋಗ್ರಾಮ್ನ ಹ್ಯೂಮನ್ ಡೆವಲಪ್ಮೆಂಟ್ ರಿಪೋರ್ಟ್ ಭಾರತದಲ್ಲಿ 187 ರಲ್ಲಿ ಲಿಂಗ ಅಸಮಾನತೆಯ ದೃಷ್ಟಿಯಿಂದ 132 ಕ್ಕೆ ಸ್ಥಾನ ಪಡೆದಿದೆ.ಈ ಬಹುಆಯಾಮದ ಸೂಚಕದ ಮೌಲ್ಯವು, ಹೆರಿಗೆ ಮರಣ ಪ್ರಮಾಣ, ಹದಿಹರೆಯದ ಫಲವತ್ತತೆ ದರ, ಶೈಕ್ಷಣಿಕ ಸಾಧನೆ ಮತ್ತು ಕಾರ್ಮಿಕ ಶಕ್ತಿ ಭಾಗವಹಿಸುವಿಕೆಯ ದರ ಸೇರಿದಂತೆ ಹಲವಾರು ಅಂಶಗಳಿಂದ ಲಿಂಗ ಅಂದಾಜು ಸೂಚ್ಯಂಕವು (ಜಿಐಐ) ನಿರ್ಧರಿಸುತ್ತದೆ.ಭಾರತದಲ್ಲಿನ ಲಿಂಗ ಅಸಮಾನತೆಯು ಇದಕ್ಕೆ ಉದಾಹರಣೆಯಾಗಿದೆ ಮಹಿಳಾ ಸಾಕ್ಷರತೆಯಿರುವ ಕಡಿಮೆ ಸಾಧ್ಯತೆ, ತಮ್ಮ ಶಿಕ್ಷಣವನ್ನು ಮುಂದುವರೆಸಿಕೊಂಡು ಕಾರ್ಮಿಕರಲ್ಲಿ ಭಾಗವಹಿಸುತ್ತಿದ್ದಾರೆ.
ಉಲ್ಲೇಖಗಳು
ವರ್ಗ:ಮಹಿಳಾ ಆರೋಗ್ಯ ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಪಾದರಸ
ಪಾದರಸ (Mercury) ಒಂದು ಮೂಲಧಾತು ಲೋಹ. ಪ್ರಾಚೀನ ಕಾಲದ ಜನರಿಗೂ ಇದು ತಿಳಿದಿತ್ತು. ಇದು ಕೋಣೆಯ ಉಷ್ಣಾಂಶದಲ್ಲೂ ದ್ರವ ರೂಪದಲ್ಲಿರುತ್ತದೆ. ಬಹಳ ವೇಗವಾದ ಚಲನೆ ಇದೆ. ಇದು ವಿಷಕಾರಕ.
ದೊರಕುವಿಕೆ
ಧಾತು ಸ್ಥಿತಿಯಲ್ಲಿ ಪಾದರಸ ಅತ್ಯಲ್ಪ ಮೊತ್ತದಲ್ಲಿ ದೊರೆಯುತ್ತದೆ. ಕೆಂಪು ಬಣ್ಣದ ಸಿನಬಾರ್ ಇದರ ಮುಖ್ಯ ಅದುರು. ಪಾದರಸದ ಗಣಿಗಳ ಪೈಕಿ ಸ್ಪೇನ್ ದೇಶದ ಆಲ್ಮಾಡೇನ್ ಮತ್ತು ಇಟಲಿಯ ಕಾರ್ನಿಯೋಲಾ ಗಣಿಗಳು ಪ್ರಸಿದ್ಧವಾದವು. ಪಾದರಸದ ಉತ್ಪಾದನೆಯಲ್ಲಿ ಈ ದೇಶಗಳು ಪ್ರಮುಖ ಸ್ಥಾನ ಗಳಿಸಿವೆ. ಮೆಕ್ಸಿಕೋ, ಅಮೆರಿಕ ಸಂಯುಕ್ತ ಸಂಸ್ಥಾನ, ಯುಗೊಸ್ಲಾವಿಯ ದೇಶಗಳು ಸಹ ಗಣನೀಯ ಮೊತ್ತದಲ್ಲಿ ಪಾದರಸವನ್ನು ಉತ್ಪಾದಿಸುತ್ತವೆ.
ಉತ್ಪಾದನೆ
ಸಿನಬಾರನ್ನು (ಮರ್ಕ್ಯೂರಿಕ್ ಸಲ್ಫೈಡ್) ವಾಯವಿನಲ್ಲಿ ಹಾಗೆಯೇ ಅಥವಾ ಸುಣ್ಣದೊಡನೆ ಬೆರೆಸಿ ಹುರಿದಾಗ ಲೋಹ ಬಿಡುಗಡೆಯಾಗುವುದು. ಅದನ್ನು ನೀರಿನಿಂದ ತಣಿಸಿ ಲೋಹ ಅಥವಾ ಮಣ್ಣಿನ ಸಾಂದ್ರತೆಗಳಲ್ಲಿ ಸಂಗ್ರಹಿಸಲಾಗುವುದು. ಷೇಮಾಯ್ ಚಕ್ಕಳದ ಮೂಲಕ ಶೋಧಿಸಿ, ಮರ್ಕ್ಯೂರಸ್ ನೈಟ್ರೇಟ್ ಮಿಶ್ರಿತ 5% ನೈಟ್ರಿಕ್ ಆಮ್ಲದಿಂದ ತೊಳೆದುಬಂದ ಪಾದರಸವನ್ನು ಆಸವನ ವಿಧಾನದಿಂದ ಶುದ್ಧೀಕರಿಸಲಾಗುವುದು. ಇದನ್ನು ಮೆದು ಕಬ್ಬಿಣದ ಜಾಡಿಗಳಲ್ಲಿಟ್ಟು ರವಾನಿಸುತ್ತಾರೆ.
ಗುಣಗಳು ಮತ್ತು ಉಪಯೋಗಗಳು
ಗಾಜಿಗೆ ಅಂಟದಿರುವುದು ಪಾದರಸದ ವೈಶಿಷ್ಟ್ಯ. ಇದು ಉತ್ತಮ ಉಷ್ಣವಾಹಕ. ಉಷ್ಣತಾಮಾಪಕಗಳಲ್ಲಿ ಪಾದರಸದ ಉಪಯೋಗ ಈ ಗುಣಗಳನ್ನು ಅವಲಂಬಿಸಿದೆ. ಇದರ ಸಾಂದ್ರತೆ ಹೆಚ್ಚು. ಆವಿಯೊತ್ತಡ ಕಡಿಮೆ. ಆದ್ದರಿಂದ ವಾಯುಭಾರಮಾಪಕ, ಮೆಕ್‌ಲಿಯಾಡ್ ಅಳೆಪಿಡಿ (ಗೇಜ್) ಇತ್ಯಾದಿ ನಿರ್ವಾತ ಅಳೆಪಿಡಿಗಳ ನಿರ್ಮಾಣದಲ್ಲಿ ಪಾದರಸವನ್ನು ಬಳಸುವರು. ಇದು ಒಳ್ಳೆಯ ವಿದ್ಯುತ್‌ವಾಹಕವಾದ್ದರಿಂದ ಸ್ವಿಚ್ಚುಗಳು ಮತ್ತು ಟಪ್ಪೆ (ರಿಲೇ) ವ್ಯವಸ್ಥೆಗಳಲ್ಲಿ ಇದರ ಉಪಯೋಗ ಹೆಚ್ಚು. ಕೆಲವು ವಿಶಿಷ್ಟ ಬಾಯಿಲರುಗಳಲ್ಲಿ ಹಬೆಗಿಂತ ಪಾದರಸದ ಆವಿಯೇ ಹೆಚ್ಚು ಪರಿಣಾಮಕಾರಿ ಎಂದು ಪ್ರಯೋಗಗಳಿಂದ ತಿಳಿದುಬಂದಿದೆ. ಇಂಥ ಆಧುನಿಕ ಬಾಯ್ಲರುಗಳು ಸೀಮಿತ ವೆಚ್ಚದಲ್ಲಿ ಅಧಿಕ ಶಕ್ತಿಯನ್ನು ಉತ್ಪಾದಿಸಬಲ್ಲವು. ಇತರ ಅನಿಲಗಳು ವಿದ್ಯುತ್‌ವಾಹಕಗಳು, ಪಾದರಸಾನೀಲವಾದರೋ ವಿದ್ಯುತ್‌ವಾಹಕ. ಈ ಕಾರಣದಿಂದ ದಿಷ್ಟಕಾರಿ (ರೆಕ್ಟಿಫೈಯರ್; ಪರ್ಯಾಯ ಪ್ರವಾಹವನ್ನು ಏಕಮುಖ ಪ್ರವಾಹಕ್ಕೆ ಪರಿವರ್ತಿಸುವ ಸಾಧನ) ಉಪಕರಣದಲ್ಲಿ ಪಾದರಸವನ್ನು ಬಳಸುವರು. ಪಾದರಸಾನಿಲದ ಮೂಲಕ ವಿದ್ಯುದ್ವಿಸರ್ಜನೆಯನ್ನು ಹಾಯಿಸಿದಾಗ ಅತಿ ನೇರಿಳೆ ಕಿರಣಗಳು ಹೊರಬೀಳುವುವು. ಕ್ವಾರ್ಟ್ಜ್ ಕೋಶಗಳಲ್ಲಿ ಅಳವಡಿಸಿದ ಇಂಥ ದೀಪಗಳಿಂದ ಅತಿ ನೇರಿಳೆ ಬೆಳಕನ್ನು ಪಡೆಯುವುದು ವಾಡಿಕೆ.
ಪರಮಾಣುಶಕ್ತಿಯ ಉತ್ಪಾದನೆಯಲ್ಲಿ ಪಾದರಸವನ್ನು ಬಳಸಲಾಗುತ್ತಿದೆ. ವಿಕಿರಣ ಪಟುತ್ವ ನಿರೋಧಕ ರಕ್ಷಣ ಸಾಧನಗಳಲ್ಲಿ ಅಲ್ಲದೆ ಉಷ್ಣವಿನಿಮಯ ಮಾಧ್ಯಮವಾಗಿ ಕೂಡ ಪಾದರಸದ ಉಪಯೋಗ ಸಾಮಾನ್ಯವಾಗುತ್ತಿದೆ. ಲೋಹವಲ್ಲದೆ ಅದರ ಆಕ್ಸೈಡ್, ಕ್ಲೋರೈಡ್ ಮತ್ತು ಸಲ್ಫೇಟುಗಳು ವೇಗವರ್ಧಕಗಳಾಗಿ ವಿನಿಯೋಗವಾಗುತ್ತಿವೆ. ವಿದ್ಯುದ್ವಿಧಾನದಿಂದ ಕ್ಲೋರಿನ್ ಮತ್ತು ಕಾಸ್ಟಿಕ್ ಸೋಡ ತಯಾರಿಕೆಯಲ್ಲಿ ಪಾದರಸ ಕ್ಯಾಥೋಡಾಗಿ ವರ್ತಿಸುವುದು. ಎರಡನೆಯ ಮಹಾಯುದ್ಧ ಕಾಲದಲ್ಲಿ ನಿರೂಪಿಸಲಾದ ಮರ್ಕ್ಯೂರಿ ಆಕ್ಸೈಡ್ ವಿದ್ಯುತ್‌ಕೋಶಕ್ಕಾಗಿ ಪಾದರಸ ಬಹುವಾಗಿ ಬಳಕೆಯಾಗುತ್ತಿದೆ. ಆಯುರ್ವೇದ ವೈದ್ಯ ಪದ್ಧತಿಯಲ್ಲಿ ಪ್ರಧಾನಸ್ಥಾನ ಉಂಟು. ಸಿಫಿಲಿಸ್ ಮೇಹರೋಗದ ಚಿಕಿತ್ಸೆಗೆ ಪಾದರಸದ ಬಳಕೆ ಶತಮಾನಗಳಿಂದ ರೂಢಿಯಲ್ಲಿದೆ.
ಸಂಯುಕ್ತಗಳು
ಪಾದರಸದ ಸಂಯುಕ್ತಗಳಲ್ಲಿ ಎರಡು ವಿಧಗಳಿವೆ. ಮರ್ಕ್ಯೂರಸ್ ಸಂಯುಕ್ತಗಳಲ್ಲಿ ಪಾದರಸದ ವೇಲೆನ್ಸಿ ಒಂದು. ಆಕ್ಸೈಡ್, ಕ್ಲೋರೈಡ್, ಬ್ರೋಮೈಡ್, ಅಯೊಡೈಡ್, ಸಲ್ಫೈಡ್, ಸಲ್ಫೇಟ್, ನೈಟ್ರೇಟ್, ಫಾಸ್ಫೇಟ್, ಮತ್ತು ಕ್ರೋಮೇಟ್ ಪ್ರಧಾನ ಮರ್ಕ್ಯೂರಸ್ ಸಂಯುಕ್ತಗಳು. ಇವುಗಳ ಪೈಕಿ ಕ್ಯಾಲೊಮೆಲ್ ಎಂದು ಪ್ರಸಿದ್ಧವಾಗಿರುವ ಮರ್ಕ್ಯೂರಸ್ ಕ್ಲೋರೈಡ್ (Hg2Cl2) ಮುಖ್ಯವಾದದ್ದು. ಪಾದರಸ ಮತ್ತು ಮರ್ಕ್ಯೂರಿಕ್ ಕ್ಲೋರೈಡಿನ ನಿಕಟ ಮಿಶ್ರಣವನ್ನು ಕರ್ಪೂರೀಕರಿಸಿ ಇದನ್ನು ತಯಾರಿಸಬಹುದು. ಇದು ನೀರಿನಲ್ಲಿ ಅದ್ರಾವ್ಯವಾದ ಬಿಳಿಯ ಪುಡಿ. ಇದನ್ನು ಭೇದಿಕಾರಕವಾಗಿ ಉಪಯೋಗಿಸಬಹುದು. ಪರ್ಯಾಪ್ತ ಪೋಟ್ಯಾಸಿಯಮ್ ಕ್ಲೋರೈಡ್ ದ್ರಾವಣದಲ್ಲಿ ನಿಲಂಬಿತವಾದ ಕ್ಯಾಲೊಮೆಲ್ ಎಲೆಕ್ಟ್ರೋಡನ್ನು ವಿದ್ಯುದ್ರಾಸಾಯನಿಕ ಪ್ರಯೋಗಗಳಲ್ಲಿ ಆದರ್ಶಮಾನವಾಗಿ ಉಪಯೋಗಿಸುವರು. ವೆಸ್ಟನ್ ವಿದ್ಯುತ್ಕೋಶದಲ್ಲಿ ಮರ್ಕ್ಯೂರಸ್ ಸಲ್ಫೇಟ್ ದ್ರುವೀಕರಣವನ್ನು ನಿರೋಧಿಸುವುದು.
ಮರ್ಕ್ಯೂರಿಕ್ ಸಂಯುಕ್ತಗಳಲ್ಲಿ ಪಾದರಸದ ವೇಲೆನ್ಸಿ ಎರಡು. ಇವುಗಳಲ್ಲಿ ಮುಖ್ಯವಾದದ್ದು, ಮರ್ಕ್ಯೂರಿಕ್ ಕ್ಲೋರೈಡ್ (HgCl2). ಇದು ನೀರಿನಲ್ಲಿ ದ್ರಾವ್ಯ. ದಾರುಣವಾದ ವಿಷ. ಕಾಸಿದಾಗ ಕರ್ಪೂರಿಕರಿಸುವುದು. ಪೊಟ್ಯಾಸಿಯಂ ಅಯೋಡೈಡ್ ದ್ರಾವಣದೊಡನೆ ವರ್ತಿಸಿದಾಗ ಕೆಂಪು ಬಣ್ಣದ ಮರ್ಕ್ಯೂರಿಕ್ ಅಯೋಡೈಡ್ (HgI2) ಒತ್ತರಿಸುವುದು. ಇದು ಮತ್ತೆ ಪೊಟ್ಯಾಸಿಯಂ ಅಯೋಡೈಡಿನಲ್ಲಿ ವಿಲೀನವಾದರೆ ಪೊಟ್ಯಾಸಿಯಂ ಮರ್ಕ್ಯೂರಿಕ್ ಅಯೋಡೈಡ್ (K2HgI4) ಎಂಬ ಸಂಕೀರ್ಣ ಲವಣ ಉಂಟಾಗುವುದು. ಇದರ ಕ್ಷಾರೀಯ ದ್ರಾವಣವೇ ನೆಸ್ಲರ್ ಪರಿವರ್ತಕ. ಅಲ್ಪ ಪ್ರಮಾಣ ಅಮೋನಿಯ ಅಥವಾ ಅಮೋನಿಯಂ ಲವಣಗಳ ಸಂಪರ್ಕದಲ್ಲಿ ಹಳದಿ ಅಥವಾ ಕಂದು ಬಣ್ಣ ಉಂಟಾಗುವುದು. ಅಮೋನಿಯಂ ಲವಣಗಳನ್ನು ಗುರುತಿಸಲು ಇದೊಂದು ಸೂಕ್ಷ್ಮ ಪರೀಕ್ಷಾ ಪ್ರಯೋಗ. ನೀರಿನಲ್ಲಿ ವಿಲೀನವಾಗಿರುವ ಅಮೋನಿಯಾದ ಅಂಶವನ್ನು ನಿರ್ಧರಿಸಲು ಈ ಪ್ರಯೋಗ ಸಹಕಾರಿಯಾಗಿದೆ.
ಮರ್ಕ್ಯೂರಿಕ್ ಥಯೋಸಯನೇಟನ್ನು Hg(CNS)2 ಹಾವುಬಾಣದ ತಯಾರಿಕೆಯಲ್ಲಿ ಉಪಯೋಗಿಸುವರು. ಇದರ ಸಣ್ಣ ತುಂಡೊಂದನ್ನು ಉರಿಸಿದಾಗ ನೀಳವಾದ ಸರ್ಪಾಕೃತಿಯನ್ನು ಹೊಂದುವುದು. ಈ ಬೂದಿ ವಿಷವಸ್ತು.
ಮರ್ಕ್ಯೂರಿಕ್ ಸಲ್ಫೈಡ್ (HgS); ಪಾದರಸದ ಲವಣಗಳ ಮೂಲಕ ಹೈಡ್ರೋಜನ್ ಸಲ್ಫೈಡ್ ಅನಿಲವನ್ನು ಹಾಯಿಸಿದಾಗ ಕಪ್ಪುಬಣ್ಣದ ಮರ್ಕ್ಯೂರಿಕ್ ಸಲ್ಫೈಡ್ ಒತ್ತರಿಸುವುದು. ಇದನ್ನು ಪ್ರತ್ಯೇಕಿಸಿ ಕರ್ಪೂರೀಕರಿಸಿದರೆ ಕೆಂಪು ಬಣ್ಣದ ಘನವಸ್ತು ಲಭಿಸುವುದು. ರಂಗುಗಳಲ್ಲಿ ಅಲ್ಲದೆ ರಬ್ಬರ್ ಮತ್ತು ಪ್ಲಾಸ್ಟಿಕುಗಳಿಗೆ ಬಣ್ಣ ನೀಡಲು ಇದನ್ನು ಉಪಯೋಗಿಸುವರು.
ಪಾದರಸ ಮತ್ತು ಅದರ ದ್ರಾವ್ಯ ಸಂಯುಕ್ತಗಳೆಲ್ಲ ವಿಷಗಳು. ಚರ್ಮದ ಮೂಲಕವೂ ಪಾದರಸ ಸುಲಭವಾಗಿ ದೇಹಗತವಾಗುವುದು. ಆದ್ದರಿಂದ ಕಾರ್ಖಾನೆಗಳಲ್ಲಿ ಮತ್ತು ಸಂಶೋಧನಾಲಯಗಳಲ್ಲಿ ಪಾದರಸ ಆವಿಯ ಸೇವನೆಯ ವಿರುದ್ಧ ರಕ್ಷಣಾ ಕ್ರಮಗಳು ಅನಿವಾರ್ಯ ಮತ್ತು ಅಗತ್ಯ.
ಹೊರಗಿನ ಕೊಂಡಿಗಳು
ವರ್ಗ:ಮೂಲಧಾತುಗಳು ವರ್ಗ:ಲೋಹಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕರ್ನಾಟಕ (ವ್ಯುತ್ಪತ್ತಿ)
ಕರ್ನಾಟಕ, ಕರ್ಣಾಟಕ,ಕರ್ಣಾಟ ಮತ್ತು ಕನ್ನಡ ಶಬ್ದಗಳು, ದೇಶ, ಭಾಷೆ, ಜನ ಮತ್ತು ಕುಲಗಳನ್ನು ನಿರ್ದೇಶಿಸುತ್ತವೆ. ಕವಿರಾಜಮಾರ್ಗದಲ್ಲಿಯೂ ಆಂಡಯ್ಯನ ಕಬ್ಬಿಗರ ಕಾವದಲ್ಲಿಯೂ ಕನ್ನಡ ದೇಶವಾಚಕವಾಗಿದೆ. ಚೆನ್ನಬಸವೇಶ್ವರ, ನಿಜಗುಣ ಶಿವಯೋಗಿಗಳ ಉಲ್ಲೇಖನಗಳಲ್ಲಿ ಅದು ಕುಲವಾಚಕವಾಗಿ ಬಂದಿರುವಂತೆ ತೋರುತ್ತದೆ. ಮುಖ್ಯವಾಗಿ ಆ ಶಬ್ದಗಳು ದೇಶ ಮತ್ತು ಭಾಷಾ ವಾಚಕಗಳಾಗಿಯೇ ಪ್ರಯೋಗವಾಗುತ್ತವೆ.
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕರ್ನಾಟಕ ವರ್ಗ:ಕರ್ನಾಟಕದ ಇತಿಹಾಸ
ದ್ಯಾಟ್ ಸೆವೆಂಟೀಸ್ ಶೋ
ದ್ಯಾಟ್ ಸೆವೆಂಟೀಸ್ ಶೋ ಮೇ ೧೭, ೧೯೭೬ ರಿಂದ ಡಿಸೆಂಬರ್ ೩೧, ೧೯೭೯ವರೆಗೆ ಪಾಯಿಂಟ್ ಪ್ಲೇಸ್, ವಿಸ್ಕಾನ್ಸನ್ ಎಂಬ ಕಾಲ್ಪನಿಕ ಉಪನಗರ ಪಟ್ಟಣದಲ್ಲಿರುವ ಹದಿಹರೆಯದ ಸ್ನೇಹಿತರ ಒಂದು ಗುಂಪಿನ ಜೀವನಗಳ ಮೇಲೆ ಕೇಂದ್ರೀಕರಿಸುವ ಅಮೇರಿಕಾದ ಒಂದು ದೂರದರ್ಶನ ಕಾಲಮಾನ ಸಂದರ್ಭ ಹಾಸ್ಯ ಕಾರ್ಯಕ್ರಮ. ಅದರ ಪ್ರಥಮ ಪ್ರದರ್ಶನ ಫ಼ಾಕ್ಸ್ ದೂರದರ್ಶನ ಜಾಲದ ಮೇಲೆ ಆಗಸ್ಟ್ ೨೩, ೧೯೯೮ರಂದು ಆಯಿತು, ಎಂಟು ನಿರಂತರ ಸರಣಿಗಳಾಗಿ ಪ್ರದರ್ಶನ ಕಂಡಮೇಲೆ, ಮೇ ೧೮, ೨೦೦೬ರಂದು ೨೦೦ನೇ ಸಂಚಿಕೆಯೊಂದಿಗೆ ಕೊನೆಗೊಂಡಿತು. ಮುಖ್ಯ ಹದಿಹರೆಯದ ಪಾತ್ರವರ್ಗದಲ್ಲಿ ಟೋಫ಼ರ್ ಗ್ರೇಸ್, ಮಿಲಾ ಕುನಿಸ್, ಆಶ್ಟನ್ ಕುಚರ್, ಡ್ಯಾನಿ ಮಾಸ್ಟರ್‍ಸನ್, ಲಾವುರಾ ಪ್ರೀಪಾನ್, ಮತ್ತು ವಿಲ್ಮರ್ ವಾಲ್ಡರಾಮಾ ಇದ್ದರು.
ಹಮ್ಮಿಂಗ್ ಬರ್ಡ್
ಎವಲ್ಯೂಷನ್
ಕೊರಳ ಝೇಂಕಾರದ ಹಕ್ಕಿ ವಿಕಾಸಾತ್ಮಕ ಮರದ ಪೂರ್ವಿಕ ಝೇಂಕರಿಸುವ ವಿಭಜಿಸುವ ತೋರಿಸುತ್ತದೆ ಕೀಟಭಕ್ಷಕ ಬಾನಾಡಿಗಳು (ಕುಟುಂಬ Apodidae) ಮತ್ತು treeswifts (ಕುಟುಂಬ Hemiprocnidae ಬಹುಶಃ ಸುಮಾರು 42 ದಶಲಕ್ಷ ವರ್ಷಗಳ ಹಿಂದೆ) ಯುರೇಶಿಯಾ. ಒಂದು ಪ್ರಮುಖ ವಿಕಸನೀಯ ಅಂಶ ಮಾರ್ಪಡಿಸಲ್ಪಟ್ಟ ಕಂಡುಬರುತ್ತದೆ ರುಚಿ ಗ್ರಾಹಕ ಹುಡುಕುವುದು ಝೇಂಕರಿಸುವ ಸಕ್ರಿಯವಾದ ಮಕರಂದ. 22 ದಶಲಕ್ಷ ವರ್ಷಗಳ ಕೆಳಗೆ, ಪ್ರಸ್ತುತ ಝೇಂಕರಿಸುವ ಪೂರ್ವಜರ ಜಾತಿಯ ಸ್ಥಾಪಿಸಲಾಯಿತು ದಕ್ಷಿಣ ಅಮೇರಿಕಾ ಪರಿಸರದ ಸ್ಥಿತಿಯನ್ನು ಮತ್ತಷ್ಟು ವಿಭಿನ್ನತೆ ಉತ್ತೇಜಿಸಿದೆ ಅಲ್ಲಿ,
ಝೇಂಕರಿಸುವ ಕ್ರಿಯಾತ್ಮಕ ವಿಭಿನ್ನತೆ ಉತ್ತರ ಅಮೆರಿಕ, ದಕ್ಷಿಣ ಅಮೆರಿಕ, ಮತ್ತು ಅಡ್ಡಲಾಗಿ ಜೀವಿ ಪರಿಸರ ವಲಯಗಳನ್ನು ವಾಸಿಸುತ್ತಿರುವ ಉಳಿಯುತ್ತದೆ ಕೆರಿಬಿಯನ್ ಒಂದು ಹಿಗ್ಗಿಸಬೇಕಾಗುವುದು ಸೂಚಿಸುತ್ತದೆ ವಿಕಾಸಾತ್ಮಕ ವಿಕಿರಣ.
ಅದೇ biogeographic ಪ್ರದೇಶದಲ್ಲಿ (ಉದಾಹರಣೆಗೆ, ಉತ್ತರ ಅಮೆರಿಕಾ, ವೆಸ್ಟ್ಇಂಡೀಸ್, ಅಥವಾ ಸಮಶೀತೋಷ್ಣ ದಕ್ಷಿಣ ಅಮೆರಿಕಾ) ಹಳೆಯ ಕೊರಳ ಝೇಂಕಾರದ ಹಕ್ಕಿ ಏಕಮೂಲ ತಮ್ಮ ಹಳೆಯ ಆಹಾರ ಸಸ್ಯ ಏಕಮೂಲ ಹಳೆಯದಾದ. ಅದೇ ಕತ್ತಿ ಕೊಕ್ಕಿನ ಕೊರಳ ಝೇಂಕಾರದ ಹಕ್ಕಿ ನಿಜ (Ensifera ensifera), ರೂಪ-ಅತ್ಯಂತ ಜಾತಿಗಳ ಒಂದು, ಮತ್ತು ಅದರ ಮುಖ್ಯ ಆಹಾರ ಸಸ್ಯ ಏಕಮೂಲ ವರ್ಗಗಳನ್ನು ಒಂದು (ಪ್ಯಾಸಿಫ್ಲೋರ ವಿಭಾಗದಲ್ಲಿ Tacsonia).
ವಿಶೇಷ ಲಕ್ಷಣಗಳು ಮತ್ತು ಚಯಾಪಚಯಝೇಂಕರಿಸುವ ಚಯಾಪಚಯ ದರಗಳು ಕ್ರಿಯಾತ್ಮಕ ವ್ಯಾಪ್ತಿಯನ್ನು [25] ಅನುಗುಣವಾದ ಕ್ರಿಯಾತ್ಮಕ ವ್ಯಾಪ್ತಿಯನ್ನು ಅಗತ್ಯವಿದೆ ಮೂತ್ರಪಿಂಡದ ಕಾರ್ಯ. [26] ಗ್ಲೊಮೆರುಲಸ್ ಪ್ರತಿ ಸೂಕ್ಷ್ಮ ಕ್ಲಸ್ಟರ್ ನೆಫ್ರಾನ್ ಒಂದು ಶೋಧನೆ ಯಾಂತ್ರಿಕ, ರಕ್ತದಿಂದ ಕೆಲವು ವಸ್ತುಗಳು ಹೊರಬರುತ್ತದೆ ಎಂದು ಮೂತ್ರಪಿಂಡದ. ರಕ್ತ ಸಂಸ್ಕರಿಸಿದ ದರವನ್ನು ಕರೆಯಲಾಗುತ್ತದೆ ಗ್ಲೊಮೆರುಲರ್ ಸೋಸುವಿಕೆಯ ದರವು (GFR). ಬಹಳಷ್ಟು ಸಂದರ್ಭ ದ್ರವಗಳು ಕಿಡ್ನಿಗಳು ಹೀರಿಕೊಳ್ಳುತ್ತವೆ. ಒಂದು ಹಕ್ಕಿ ನೀರಿನ ಅಭಾವ ಒಳಪಡುವ ಮಾಡಿದಾಗ GFR ಸಹ ನಿಧಾನಗೊಳಿಸುತ್ತದೆ. GFR ತಡೆಯಾದ ಬದುಕುಳಿದು ಮತ್ತು ಝೇಂಕರಿಸುವ ಅನನ್ಯ ಶಾರೀರಿಕ ವ್ಯವಸ್ಥೆಯಾಗಿದ. ರತುಪಡಿಸಿ ಕೀಟಗಳು, ಝೇಂಕರಿಸುವ ವಿಮಾನ ಅತಿ ಹೊಂದಿರುತ್ತವೆ ಚಯಾಪಚಯ ಎಲ್ಲಾ ಪ್ರಾಣಿಗಳ, ತೂಗಾಡುತ್ತಿರುವಂತೆ ಮತ್ತು ವೇಗವಾಗಿ ಮುಂದೆ ಹಾರಾಟದ ಸಮಯದಲ್ಲಿ ತಮ್ಮ ರೆಕ್ಕೆಗಳನ್ನು ಕ್ಷಿಪ್ರ ಸೋಲಿಸುವುದನ್ನು ಬೆಂಬಲಿಸಲು ಅನಿವಾರ್ಯವಾಗಿತ್ತು. ಅವರ ಹೃದಯದ ಬಡಿತ ಹೆಚ್ಚು 1,260 ತಲುಪಬಹುದು ಒಮ್ಮೆ ಅಳೆಯಲಾಗುತ್ತದೆ ದರ ಪ್ರತಿ ನಿಮಿಷಕ್ಕೆ ಬೀಟ್ಸ್ ನೀಲಿ ಗಂಟಲಿನ ಕೊರಳ ಝೇಂಕಾರದ ಹಕ್ಕಿ,  ಒಂದು ಜೊತೆ ಉಸಿರಾಟದ ದರ ಬರ್ನ್ ನಿಮಿಷಕ್ಕೆ 250 breaths, ನ. ಹಾರಾಟದ ಸಮಯದಲ್ಲಿ, ಒಂದು ಕೊರಳ ಝೇಂಕಾರದ ಹಕ್ಕಿ ಮಾಂಸಖಂಡಕ್ಕೆ ಗ್ರಾಮ್ ಆಮ್ಲಜನಕದ ಬಳಕೆಯ ಬಗ್ಗೆ ಗಣ್ಯ ಮಾನವ ಆಟಗಾರರಿಗಾಗಿ ಕಂಡಿದ್ದಕ್ಕಿಂತ ಹೆಚ್ಚು 10 ಪಟ್ಟು ಹೆಚ್ಚು.
ಝೇಂಕರಿಸುವ ಮಕರಂದ ತಮ್ಮ ಭಾರವನ್ನು ಪ್ರತಿ ದಿನ ಹೆಚ್ಚು ಬಳಸುತ್ತದೆ, ಮತ್ತು ಆದ್ದರಿಂದ ಅವರು ಹೂಗಳು ನೂರಾರು ಭೇಟಿ ಮಾಡಲು. ಝೇಂಕರಿಸುವ ಸಾವಿಗೆ ಹಸಿವಿನಿಂದ ದೂರ ನಿರಂತರವಾಗಿ ಗಂಟೆಗಳ ಮತ್ತು ರಾತ್ರಿ ಬದುಕಲು ಕೇವಲ ಸಾಕಷ್ಟು ಶಕ್ತಿಯನ್ನು ಶೇಖರಿಸುವ ಸಾಧ್ಯವಾಗುತ್ತದೆ.
ಝೇಂಕರಿಸುವ ಅವರು ಕುಡಿಯಲು ಸಕ್ಕರೆ ಚಯಾಪಚಯ ಕ್ರಿಯೆಗೆ ಅಗತ್ಯಗಳನ್ನು 100% ಗೆ ಹಾಯಿಸುವ, ವೇಗವಾಗಿ ಶಕ್ತಿಯುತವಾಗಿ ದುಬಾರಿ ತೂಗಾಡುತ್ತಿರುವಂತೆ ವಿಮಾನ ಇಂಧನವನ್ನು ಸೇವಿಸಿದ ಸಕ್ಕರೆ ಬಳಕೆ ಮಾಡಲು ತಮ್ಮ ಸಾಮರ್ಥ್ಯವನ್ನು ಕಶೇರುಕಗಳು ನಡುವೆ ಅಪರೂಪ (ಹೋಲಿಸಿದರೆ, ಸುಮಾರು 30% ಹೊರಗೆ ಮಾನವ ಕ್ರೀಡಾಪಟುಗಳು ಗರಿಷ್ಠ). ಝೇಂಕರಿಸುವ ಸೇವನೆಯ 30-45 ನಿಮಿಷಗಳಲ್ಲಿ ವಿಮಾನ ತೂಗಾಡುತ್ತಿರುವಂತೆ ಇಂಧನವಾಗಿ ಹೊಸದಾಗಿ ಸೇವಿಸಿದ ಸಕ್ಕರೆ ಬಳಸಬಹುದು. ಈ ಡೇಟಾವನ್ನು ಝೇಂಕರಿಸುವ ತಮ್ಮ ತೀವ್ರ ಮೆಟಬೊಲಿಕ್ ಬೇಡಿಕೆಗಳನ್ನು ಪೂರೈಸಲು ಸಾಕಷ್ಟು ಹೆಚ್ಚಿನ ದರದಲ್ಲಿ ವಿಮಾನ ಸ್ನಾಯುಗಳ ಸಕ್ಕರೆ ಆಕ್ಸಿಡೈಸ್ ಸಮರ್ಥರಾಗಿದ್ದಾರೆ ಸೂಚಿಸುತ್ತವೆ. ವಿಮಾನ ಇಂಧನವನ್ನು ಹೊಸದಾಗಿ ಸೇವಿಸಿದ ಸಕ್ಕರೆ ಅವಲಂಬಿಸಿದೆ, ಝೇಂಕರಿಸುವ ಅವುಗಳನ್ನು ರಾತ್ರಿ ಉಳಿಸಿಕೊಳ್ಳಲು ತಮ್ಮ ಸೀಮಿತ ಕೊಬ್ಬು ಸಂಗ್ರಹದ ಕಾಯ್ದಿರಿಸಬೇಕು ಮಾಡಬಹುದು ಉಪವಾಸ ಅಥವಾ ವಲಸೆ ವಿಮಾನಗಳ ಅಧಿಕಾರಕ್ಕೆ.
ಕರ್ನಾಟಕ ಗ್ರಂಥಮಾಲೆ
ಕರ್ನಾಟಕ ಗ್ರಂಥಮಾಲೆ : ಮೈಸೂರಿನಿಂದ ಹತ್ತೊಂಬತ್ತನೆಯ ಶತಮಾನದ ಕೊನೆಯ ಭಾಗದಲ್ಲಿ ಸುಮಾರು 1893ರ ಹೊತ್ತಿಗೆ ಪ್ರಕಟಣೆ ಪ್ರಾರಂಭಿಸಿ ಇಪ್ಪತ್ತನೆಯ ಶತಮಾನದ ಮೂರನೆಯ ದಶಕದ ಮಧ್ಯದವರೆಗೆ ನಡೆದು ಸುಮಾರು ಮೂರು ದಶಕಗಳವರೆಗೆ ಕನ್ನಡ ಸಾಹಿತ್ಯಸೇವೆ ಸಲ್ಲಿಸಿದ ಒಂದು ಮಾಸಪತ್ರಿಕೆ.
ಹೆಸರೇ ಹೇಳುವಂತೆ ಇದು ಗ್ರಂಥಗಳ ಮಾಲೆ. ಪ್ರತಿಯೊಂದು ಸಂಚಿಕೆಯಲ್ಲಿಯೂ ನಾಟಕ, ಕಾದಂಬರಿಗಳ ಒಂದೊಂದು ಭಾಗವನ್ನೂ ಸಾಮಾಜಿಕ ಆಧ್ಯಾತ್ಮಿಕ ಗ್ರಂಥಗಳ ಭಾಗಗಳನ್ನೂ ಪ್ರತಿ ತಿಂಗಳೂ ಕ್ರಮವಾಗಿ ಪ್ರಕಟಿಸಲಾಗುತ್ತಿತ್ತು. ಅಲ್ಲದೆ ಅನೇಕ ಸಂಸ್ಕೃತ ಗ್ರಂಥಗಳ ಅನುವಾದಗಳನ್ನು ಟಿಪ್ಪಣಿಗಳೊಂದಿಗೆ ಅನುಕ್ರಮವಾಗಿ ಕೊಡಲಾಗುತ್ತಿತ್ತು. ಕಾದಂಬರಿಗಳಿಗೂ ಅವಶ್ಯವಾದ ಅಡಿಟಿಪ್ಪಣಿ ಒದಗಿಸುವ ಪದ್ಧತಿ ಇಲ್ಲಿ ಕಂಡುಬರುತ್ತದೆ. ಸಂಚಿಕೆಯಲ್ಲಿ ಆಯಾ ಗ್ರಂಥಗಳ ಕ್ರಮವಾದ ಪುಟಸಂಖ್ಯೆ ಹಾಕುವ ಏರ್ಪಾಡಿತ್ತು. ಬಿಡಿ ಬಿಡಿಯಾಗಿ ಸಂಚಿಕೆಗಳಲ್ಲಿ ಬಂದ ಗ್ರಂಥಭಾಗಗಳನ್ನೆಲ್ಲ ಕೂಡಿಸಿ ಒಟ್ಟುಗೊಳಿಸಿಕೊಳ್ಳುವುದಕ್ಕೆ ಓದುಗರಿಗೆ ಸೌಲಭ್ಯ ಕಲ್ಪಿಸುವುದು ಈ ಕ್ರಮದ ಉದ್ದೇಶ. ಪ್ರಕಟವಾದ ಲೇಖನ ಮತ್ತು ಗ್ರಂಥಗಳನ್ನು ಗಮನಿಸಿದಾಗ ವಿದ್ವಾಂಸರಿಗೆ ಪ್ರಾಧಾನ್ಯವಿರುವುದು ಕಂಡುಬರುತ್ತದೆ. ಪ್ರತಿ ಸಂಚಿಕೆಯೂ ರಾಯಲ್ ಆಕಾರದ 92 ಪುಟಗಳನ್ನು ಒಳಗೊಂಡಿರುತ್ತಿತ್ತು. ಬಿಡಿ ಸಂಚಿಕೆಯ ಬೆಲೆ 4 ಆಣೆ. ವಾರ್ಷಿಕ ಚಂದಾ ಅಂಚೆ ಹಾಸಲು ಸೇರಿಸಿ ರೂ 2- 8-0. ಸಂಪಾದಕರು, ಪ್ರಕಾಶಕರು, ವ್ಯವಸ್ಥಾಪಕರು: ಬಿ. ಸುಬ್ಬರಾವ್, ಮೈಸೂರಿನ ಜಿ.ಟಿ.ಎ. ಪ್ರೆಸ್ಸಿನಲ್ಲಿ ಇದು ಮುದ್ರಣವಾಗುತ್ತಿತ್ತು. ಅನೇಕ ಉತ್ತಮ ಗ್ರಂಥಗಳನ್ನು ಪ್ರಕಟಗೊಳಿಸಿದ ಕೀರ್ತಿ ಇದರದು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಮಾನು
thumb
ಕಮಾನು ಎಂದರೆ ಎತ್ತರದ ಸ್ಥಳವನ್ನು ವ್ಯಾಪಿಸುವ ಒಂದು ಲಂಬವಾದ ವಕ್ರ ರಚನೆ ಮತ್ತು ಇದು ಇದರ ಮೇಲಿನ ತೂಕಕ್ಕೆ ಆಧಾರ ನೀಡಬಹುದು ಅಥವಾ ನೀಡದಿರಬಹುದು, ಅಥವಾ ಕಮಾನು ಅಣೆಕಟ್ಟಿನಂತಹ ಅಡ್ಡಡ್ಡಲಾದ ಕಮಾನಿನ ವಿಷಯದಲ್ಲಿ, ಇದರ ವಿರುದ್ಧದ ದ್ರವಸ್ಥಿತಿಶಾಸ್ತ್ರೀಯ ಒತ್ತಡಕ್ಕೆ ಆಧಾರ ನೀಡಬಹುದು ಅಥವಾ ನೀಡದಿರಬಹುದು. ಕಮಾನುಗಳು ಕಮಾನುಚಾವಣಿಗಳಿಕೆ ಸಮಾನಾರ್ಥಕವಾಗಿರಬಹುದು, ಆದರೆ ಕಮಾನುಚಾವಣಿಯನ್ನು ಛಾವಣಿಯನ್ನು ರೂಪಿಸುವ ಅಖಂಡ ಕಮಾನಾಗಿ ವ್ಯತ್ಯಾಸ ಮಾಡಬಹುದು. ಕಮಾನುಗಳು ಕ್ರಿ.ಪೂ. ೨ನೇ ಸಹಸ್ರಮಾನದಷ್ಟು ಮುಂಚಿತವಾಗಿ ಮೆಸೊಪೊಟೇಮಿಯನ್ ಇಟ್ಟಿಗೆ ವಾಸ್ತುಶಿಲ್ಪದಲ್ಲಿ ಕಾಣಿಸಿಕೊಂಡವು, ಮತ್ತು ಅವುಗಳ ವ್ಯವಸ್ಥಿತ ಬಳಕೆಯು ಪ್ರಾಚೀನ ರೋಮನ್ನರಿಂದ ಆರಂಭವಾಯಿತು. ಇವರು ಈ ತಂತ್ರವನ್ನು ವ್ಯಾಪಕ ಶ್ರೇಣಿಯ ರಚನೆಗಳಿಗೆ ಅನ್ವಯಿಸಿದವರಲ್ಲಿ ಮೊದಲಿಗರಾಗಿದ್ದರು.
ಕಮಾನು ಒಂದು ಮೃದು ಸಂಕೋಚನ ರೂಪವಾಗಿದೆ. ಇದು ಬಲಗಳನ್ನು ಸಂಕೋಚಕ ಒತ್ತಡಗಳಾಗಿ ವಿಘಟಿಸಿ ದೊಡ್ಡ ಪ್ರದೇಶವನ್ನು ವ್ಯಾಪಿಸಬಹುದು, ಮತ್ತು ಪ್ರತಿಯಾಗಿ ಕರ್ಷಕ ಒತ್ತಡಗಳನ್ನು ತೆಗೆದುಹಾಕುತ್ತದೆ. ಇದನ್ನು ಕೆಲವೊಮ್ಮೆ ಕಮಾನು ಕ್ರಿಯೆ ಎಂದು ಸೂಚಿಸಲಾಗುತ್ತದೆ. ಕಮಾನಿನಲ್ಲಿನ ಬಲಗಳು ನೆಲಕ್ಕೆ ಸಾಗಿಸಲ್ಪಟ್ಟಾಗ, ಕಮಾನು ತಳದಲ್ಲಿ ಹೊರಗಡೆ ತಳ್ಳುತ್ತದೆ. ಇದನ್ನು ತಳ್ಳಾಟ ಎಂದು ಕರೆಯಲಾಗುತ್ತದೆ. ಕಮಾನಿನ ಎತ್ತರವು ಕಡಿಮೆಯಾದಂತೆ, ಹೊರಗಡೆಯ ತಳ್ಳಾಟವು ಹೆಚ್ಚುತ್ತದೆ. ಕಮಾನು ಕ್ರಿಯೆಯನ್ನು ಕಾಪಾಡುವ ಸಲುವಾಗಿ ಮತ್ತು ಕಮಾನು ಕುಸಿದು ಬೀಳದಂತೆ ತಡೆಯಲು, ತಳ್ಳಾಟವನ್ನು ನಿರ್ಬಂಧಿಸಬೇಕಾಗುತ್ತದೆ, ಒಳಗಿನ ತೊಲೆಗಳಿಂದ ಅಥವಾ ಪಕ್ಕದ ಆಧಾರಗಳಂತಹ ಬಾಹ್ಯ ಬಿಗಿಕಟ್ಟುಗಳಿಂದ.
ಅತ್ಯಂತ ಸಾಮಾನ್ಯ ಸಾಚಾ ಕಮಾನು ವಿನ್ಯಾಸಗಳೆಂದರೆ ಸ್ಥಿರ ಕಮಾನು, ಎರಡು ಕೀಲುಳ್ಳ ಕಮಾನು, ಮತ್ತು ಮೂರು ಕೀಲುಳ್ಳ ಕಮಾನು. ಸ್ಥಿರ ಕಮಾನನ್ನು ಬಹುತೇಕ ವೇಳೆ ಚಾಚುಗಳು ಚಿಕ್ಕದಾಗಿರುವ ಬಲವರ್ಧಿತ ಕಾಂಕ್ರೀಟ್ ಸೇತುವೆ ಮತ್ತು ಸುರಂಗ ನಿರ್ಮಾಣದಲ್ಲಿ ಬಳಸಲಾಗುತ್ತದೆ. ಇದು ಉಷ್ಣೀಯ ವಿಸ್ತರಣೆ ಮತ್ತು ಸಂಕೋಚನದಿಂದ ಉಂಟಾದ ಹೆಚ್ಚುವರಿ ಆಂತರಿಕ ಒತ್ತಡಕ್ಕೆ ಒಳಪಡುವುದರಿಂದ, ಈ ಬಗೆಯ ಕಮಾನು ಸ್ಥಾಯಿಯಾಗಿ ಅನಿರ್ಣೀತ ಎಂದು ಪರಿಗಣಿಸಲಾಗುತ್ತದೆ. ಎರಡು ಕೀಲುಳ್ಳ ಕಮಾನನ್ನು ಬಹುತೇಕ ವೇಳೆ ಉದ್ದನೆಯ ಚಾಚುಗಳಿಗೆ ಸೇತುವೆಯಾಗಲು ಬಳಸಲಾಗುತ್ತದೆ. ಈ ಬಗೆಯ ಕಮಾನು ತಳದಲ್ಲಿ ಪಿನ್ನುಗಳಿಂದ ಭದ್ರಪಡಿಸಿದ ಸಂಪರ್ಕಗಳನ್ನು ಹೊಂದಿರುತ್ತದೆ. ಸ್ಥಿರ ಕಮಾನಿನಿಂದ ಭಿನ್ನವಾಗಿ, ಪಿನ್ನಿನಿಂದ ಭದ್ರಪಡಿಸಿದ ತಳವು ತಿರುಗಲು ಸಾಧ್ಯವಿರುತ್ತದೆ, ಹಾಗಾಗಿ ರಚನೆಯು ಮುಕ್ತವಾಗಿ ಚಲಿಸಿ ಬಾಹ್ಯ ಉಷ್ಣಾಂಶದಲ್ಲಿನ ಬದಲಾವಣೆಗಳಿಂದ ಉಂಟಾದ ಉಷ್ಣೀಯ ವಿಸ್ತರಣೆ ಮತ್ತು ಸಂಕೋಚನವನ್ನು ಸರಿದೂಗಿಸುವ ಅವಕಾಶ ಇರುತ್ತದೆ.
ಉಲ್ಲೇಖಗಳು
ವರ್ಗ:ಕಟ್ಟಡಗಳು ಮತ್ತು ರಚನೆಗಳು
ಗೇವಿಯಾಲಿಸ್
ಗೇವಿಯಾಲಿಸ್ ಕ್ರಾಕೊಡಿಲಿಯ ಗಣದ ಗೇವಿಯಾಲಿಡೀ ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಮೊಸಳೆ. ಗೇವಿಯಾಲಿಸ್ ಗ್ಯಾಂಜೆಟಿಕಸ್ ಇದರ ವೈಜ್ಞಾನಿಕ ನಾಮ.ಸ್ಥಳೀಯವಾಗಿ ಇದನ್ನು ಘರಿಯಾಲ್ ಎಂದೂ ಕರೆಯುತ್ತಾರೆ. ಭಾರತ, ಬರ್ಮ ಮತ್ತು ಮಲೇಷ್ಯಯಗಳ ನದಿಗಳಲ್ಲಿ ವಾಸಿಸುತ್ತದೆ. ಭಾರತದ ಗಂಗಾನದಿಯಲ್ಲಿ ಇದನ್ನು ಕಾಣಬಹುದು. ತೆಳುವಾದ ಮತ್ತು ಉದ್ದವಾದ ದೇಹವುಳ್ಳ ಪ್ರಾಣಿಯಿದು. ದೇಹದ ಉದ್ದ 5-6 ಮೀ (15-20'). ಮೂತಿಯೂ ಕಿರಿದಾಗಿ ಉದ್ದವಾಗಿದೆ. ಗಂಡು ಗೇವಿಯಲಿನ ಮೂತಿಯ ತುದಿಯಲ್ಲಿ ಒಂದು ರೀತಿಯ ಸಣ್ಣ ಕುಡಿಕೆಯಂಥ ಗುಬುಟು ಇದೆ. ಆದ್ದರಿಂದ ಇದನ್ನು ಹಿಂದಿ ಭಾಷೆಯಲ್ಲಿ ಗಡಿಯಲ್ (ಗಡಿ-ಗಡಿಗೆ) ಎಂದು ಕರೆಯಲಾಗುತ್ತದೆ. ಎರಡು ದವಡೆಗಳಲ್ಲೂ ಹೆಚ್ಚುಕಡಿಮೆ ಸಮಗಾತ್ರದ ಹಲ್ಲುಗಳಿವೆ. ಕಾಲುಗಳಲ್ಲಿನ ಬೆರಳುಗಳೆಲ್ಲವೂ ಪೊರೆ ಯೊಂದರಿಂದ ಕೂಡಿಕೊಂಡಿದ್ದು ಈಜಲು ಸಹಾಯಕವಾಗಿರುವ ಜಾಲಪಾದಗಳಾಗಿವೆ. ಮೂಗಿನ ಹೊಳ್ಳೆಗಳು ಮೃದುವಾಗಿದ್ದು ಬೇಕೆಂದಾಗ ಊದಿಕೊಳ್ಳಬಲ್ಲವು. ಮೀನುಗಳೇ ಗೇವಿಯಲಿನ ಪ್ರಧಾನ ಆಹಾರ.
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರಾಣಿಗಳು
ವಾಯುಗೋಳ
ವಾಯುಗೋಳದ ಪದರಗಳು:
೨.ಸ್ತರಗೋಳ stratosphere:ಹವಾಸೀಮೆಯ ಮೇಲ್ಭಾಗದ ಪದರವನ್ನು ಸ್ತರಗೋಳ ಎನ್ನುವರು. ಸ್ತರಗೋಳದ ಮೇಲ್ಬಾಗದಲ್ಲಿ ಅಪಾಯಕಾರಿ ನೇರಳಾತೀತ ವಿಕಿರಣಗಳ ವಿರುದ್ಧ ರಕ್ಷಾಕವಚದಂತೆ ವರ್ತಿಸುವ ಓಝೂನ್ ಪದರವಿದೆ.
೩.ಮಧ್ಯಗೋಳ Mesosphere: ಸ್ತರಗೋಳದಿಂದ ಸುಮಾರು ೩೦ಕಿ.ಮೀ. ಎತ್ತರದಲ್ಲಿರುವ ಪ್ರದೇಶವನ್ನು ಮಧ್ಯಗೋಳ ಎನ್ನುವರು. ಇದು ವಾಯುಮಂಡಲದ ಅತ್ಯಂತ ತಂಪು ಪ್ರದೇಶವಾಗಿದೆ. ಇಲ್ಲಿರುವ ಗಾಳಿಯ ಪ್ರಮಾಣ ತುಂಬಾ ಕಡಿಮೆಯಿರುತ್ತದೆ.
೪.ಅಯಾನುಗೋಳ Ionosphere: ಮಧ್ಯಗೋಳದ ನಂತರ ಇರುವ ಪದರವನ್ನು ಅಯಾನುಗೋಳ ಎನ್ನುವರು. ಇದು ಅಯಾನು ಅಥವಾ ಆವೇಶಭರಿತ ಕಣಗಳಿಂದ ಆಗಿದೆ. ಆದ್ದರಿಂದ ರೇಡಿಯೂ ಪ್ರಸರಣಕ್ಕೆ ಈ ವಲಯ ಸಹಕರಿಸುತ್ತದೆ.
ಗೇಲೆನ್
ಗೇಲೆನ್ಸು. 129-200. ಗ್ರೀಸ್ ಮತ್ತು ರೋಮಿನ ವೈದ್ಯ ಹಾಗೂ ಲೇಖಕ.
ಬಾಲ್ಯ ಮತ್ತು ಜೀವನ
ಏಷ್ಯಮೈನರಿನ ಮೈಸಿಯ ದೇಶದ ರಾಜಧಾನಿಯಾಗಿದ್ದ ಪರ್ಗಮಮ್ ಎಂಬ ಸ್ಥಳದಲ್ಲಿ ಗ್ರೀಕ್ ದಂಪತಿಗಳ ಮಗನಾಗಿ ಜನಿಸಿದ. ಹದಿನೈದನೆಯ ವಯಸ್ಸಿನಲ್ಲಿ ತತ್ತ್ವಶಾಸ್ತ್ರ ವ್ಯಾಸಂಗವನ್ನೂ 18ನೆಯ ವಯಸ್ಸಿನಲ್ಲಿ ವೈದ್ಯ ವ್ಯಾಸಂಗವನ್ನೂ ಪ್ರಾರಂಭಿಸಿ ವೃತ್ತಿಯಲ್ಲಿ ಇವೆರಡನ್ನೂ ಮಿಶ್ರ ಮಾಡಿಯೇ ವ್ಯವಹರಿಸುತ್ತಿದ್ದ. ಈತ 146 ರಲ್ಲಿ ಗ್ರೀಸಿಗೆ ವೈದ್ಯವಿದ್ಯೆ ಕಲಿಯಲು ತೆರಳಿದ. ಅಲ್ಲಿಂದ ಪೆಲಾಪ್ಸ್‌ ಎಂಬ ಪ್ರಸಿದ್ಧ ವೈದ್ಯನ ಕೈಕೆಳಗೆ ವ್ಯಾಸಂಗ ಮಾಡಲು ಸ್ಮರ್ನಕ್ಕೆ ಹೋದ (148). ಮುಂದೆ ಫಿನಿಷಿಯ, ಪ್ಯಾಲಸ್ತೀನ್, ಕೋರಿಂಥ್, ಕ್ರೀಟ್, ಸೈಪ್ರಸ್ ಮುಂತಾದ ಸ್ಥಳಗಳಲ್ಲೆಲ್ಲ ಅಲೆಯುತ್ತ ವೈದ್ಯಕೀಯ ವ್ಯಾಸಂಗವನ್ನು ಮುಂದುವರಿಸಿ ಕೊನೆಗೆ ಈಜಿಪ್ಟಿನ ಅಲೆಗ್ಸಾಂಡ್ರಿಯ ನಗರಕ್ಕೆ ಬಂದ. ಪರ್ಗಮಮಿಗೆ ಹಿಂತಿರುಗಿ (157) ಅಲ್ಲೇ ನೆಲೆಸಿ ಖಡ್ಗಮಲ್ಲರ (ಗ್ಲೇಡಿಯೇಟರ್) ಶಾಲೆಯಲ್ಲಿ ಶಸ್ತ್ರವೈದ್ಯನಾಗಿ ಸೇರಿಕೊಂಡ. ಅಲ್ಲಿ ಗಾಯಗೊಂಡ ಖಡ್ಗಮಲ್ಲರಿಗೆ ಶಸ್ತ್ರಚಿಕಿತ್ಸೆ ಮಾಡುತ್ತ ತನ್ನ ಶಸ್ತ್ರಚಿಕಿತ್ಸಾ ಪಾರಂಗತಿಯನ್ನು ಸಂಪುರ್ಣ ಮಾಡಿಕೊಂಡ. ಆ ಸಮಯದಲ್ಲಿ ರೋಮನ್ ಚಕ್ರಾಧಿಪತ್ಯ ಉಚ್ಛ್ರಾಯ ಸ್ಥಿತಿಯಲ್ಲಿದ್ದುದರಿಂದ ಸುಮಾರು 161-162 ರಲ್ಲಿ ರೋಮಿಗೆ ತೆರಳಿ ಅಲ್ಲಿ ಜನಪ್ರಿಯನಾಗಿ ಕೊನೆಗೆ ಚಕ್ರವರ್ತಿ ಮಾರ್ಕಸ್ ಅರೇಲಿಯಸನ ಆಸ್ಥಾನವೈದ್ಯನಾಗಿ ನೇಮಕಗೊಂಡ. ಬಳಿಕ 167 ರಲ್ಲಿ ತನ್ನ ಜನ್ಮಸ್ಥಳಕ್ಕೆ ಹಿಂತಿರುಗಿದ. ಆದರೆ ಅದೇ ಸುಮಾರಿಗೆ (169) ಈತನಿಗೆ ಯುದ್ಧರಂಗದಲ್ಲಿ ತನ್ನನ್ನು ಹಿಂಬಾಲಿಸಲು ಮಾರ್ಕಸ್ ಅರೇಲಿಯಸನಿಂದ ಕರೆಬಂದಿತು. ಗೇಲೆನ್ ರೋಮಿಗೆ ಹಿಂತಿರುಗಿ ಭಾವೀ ಚಕ್ರವರ್ತಿ ಕಾಮೊಡಸಿನ ಆರೋಗ್ಯವನ್ನು ನೋಡಿಕೊಳ್ಳಲು ತಾನು ರೋಮಿನಲ್ಲಿ ಇರಬೇಕಾಗುತ್ತದೆಂಬ ನೆಪವೊಡ್ಡಿ ಯುದ್ಧರಂಗಕ್ಕೆ ಹೋಗುವುದನ್ನು ತಪ್ಪಿಸಿಕೊಂಡ. ಆಮೇಲೆ ಕೊನೆಯವರೆಗೂ ರೋಮಿನಲ್ಲೇ ನೆಲೆಸಿದ್ದು ಸುಮಾರು 200 ರಲ್ಲಿ ಬಹುಶಃ ಸಿಸಿಲಿಯಲ್ಲಿ ನಿಧನನಾದ.
ವಾಯುಗೋಳ
ವರ್ಗ:ಪರಿಸರ ವಿಜ್ಞಾನ ವರ್ಗ:ಭೂಮಿಯ ವಾತಾವರಣ
ಗೇಲೆನ್
ಸಾಧನೆಗಳು
ಗೇಲೆನ್ ತನ್ನ ಪಾಠಪ್ರವಚನಗಳಿಗೂ ಲೇಖನಗಳಿಗೂ ಪ್ರಸಿದ್ಧನಾಗಿದ್ದ. ಮುಖ್ಯ ವಾಗಿ ವೈದ್ಯಶಾಸ್ತ್ರ ಮತ್ತು ತತ್ತ್ವವಿಷಯಗಳ ಮೇಲೆ ಈತ ಸುಮಾರು 300 ಗ್ರಂಥಗಳನ್ನು ರಚಿಸಿದ್ದಾನೆಂದು ಪ್ರತೀತಿ. ಈ ವೈದ್ಯಗ್ರಂಥಗಳಲ್ಲಿ ಅರ್ಧದಷ್ಟು ಮಾತ್ರ ಉಪಲಬ್ಧವಾಗಿವೆ. ತತ್ತ್ವಜ್ಞಾನ ವಿಷಯ ಗ್ರಂಥಗಳು ಬಹುಪಾಲು ಕಳೆದುಹೋಗಿವೆ. ಸಿಕ್ಕಿರುವ ಗ್ರಂಥಗಳಲ್ಲಿ 98 ಅವನೇ ನಿಶ್ಚಯವಾಗಿ ಬರೆದವೆಂದೂ 19 ಬಹುಶಃ ಅವನು ಬರೆದಿರಬಹುದೆಂದೂ 45 ಅವನ ರಚನೆಗಳೇ ಅಲ್ಲವೆಂದೂ ತಿಳಿದುಬಂದಿದೆ. 191 ರಲ್ಲಿ ರೋಮಿನಲ್ಲಿ ಸಂಭವಿಸಿದ ಅಗ್ನಿದುರಂತದಲ್ಲಿ ಅವನ ಅನೇಕ ಗ್ರಂಥಗಳು ಸುಟ್ಟುಹೋದವು. ಆದರೂ ಗೇಲೆನ್ ಧೃತಿಗೆಡದೆ ತನ್ನ ಕೊನೆಯ ಕಾಲದವರೆಗೂ ಪಾಠಪ್ರವಚನಗಳನ್ನೂ ಪ್ರಯೋಗಗಳನ್ನೂ ನಡೆಸುತ್ತಲೇ ಇದ್ದ.
ಗೇಲೆನನ್ನು ಪ್ರಯೋಗಾತ್ಮಕ ಶರೀರ ವಿಜ್ಞಾನದ ಸ್ಥಾಪಕನೆಂದು ಗಣಿಸಬಹುದು. ಹಿಪಾಕ್ರಟೀಸನ ತರುವಾಯದ ಗತಕಾಲದ ವೈದ್ಯರಲ್ಲೆಲ್ಲ ಈತನೇ ಅತ್ಯಂತ ಪ್ರಸಿದ್ಧನಾದವ. ಮಾನವ ದೇಹದ ಅಂಗಛೇದನವನ್ನು ಇವನು ಮಾಡದಿದ್ದರೂ ಬೇರೆ ಪ್ರಾಣಿಗಳ ದೇಹಗಳನ್ನು ಸ್ಥಿರಪ್ರಯತ್ನ ಮತ್ತು ಚತುರತೆಯಿಂದ ಛೇದನ ಮಾಡಿ ತಿಳಿದ ವಿಷಯಗಳನ್ನು ಕರಾರುವಾಕ್ಕಾದ ಮತ್ತು ಸ್ಪಷ್ಟವಾದ ವಾಕ್ಸರಣಿಯಿಂದ ವಿವರಿಸುತ್ತ ತನ್ನ ಕಾಲದಲ್ಲಿ ಪ್ರಚಲಿತವಿದ್ದ ವೈದ್ಯಜ್ಞಾನವನ್ನೆಲ್ಲ ಕ್ರೋಡೀಕರಿಸಿ ಭದ್ರವಾದ ತಳಹದಿಯ ಮೇಲೆ ಗ್ರಂಥಗಳನ್ನು ರಚಿಸಿದ. ಸುಮಾರು 16ನೆಯ ಶತಮಾನದವರೆಗೂ ಈತನ ವಿಚಾರಗಳು ಚರ್ಚೆಗೆ ಒಳಪಡಿಸಲಾಗದ ಅಧಿಕಾರವಾಣಿಯಾಗಿದ್ದವು. ಈತನನ್ನು ವೈದ್ಯರಾಜನೆಂದೂ, ವೈದ್ಯಕೀಯದ ಸರ್ವಾಧಿಕಾರಿಯೆಂದೂ ವರ್ಣಿಸಿದ್ದಾರೆ. ಆದರೆ ರೋಮ್ ಚಕ್ರಾಧಿಪತ್ಯ ನಾಶವಾದ ಮೇಲೆ ಪಶ್ಚಿಮ ಯುರೋಪಿನಲ್ಲಿ ಗೇಲೆನ್ ಪ್ರಸಾರಮಾಡಿದ್ದ ಜ್ಞಾನ ಇಲ್ಲವಾಯಿತು. ಪೂರ್ವಕ್ಕೆ ಪ್ರಸರಿಸಿದ್ದ ಜ್ಞಾನ ಮಾತ್ರ ಲ್ಯಾಟಿನ್ ಮತ್ತು ಅರಬ್ಬಿ ಭಾಷೆಗಳಿಗೆ ಪರಿವರ್ತಿತವಾಗಿ ಜೀವಂತವಾಗಿತ್ತು. ಗೇಲೆನನ ಗ್ರಂಥಗಳು ಪಶ್ಚಿಮ ಯುರೋಪಿನ ಪುನರುಜ್ಜೀವನಕಾಲದ ಸುಮಾರಿಗೆ (15-16ನೆಯ ಶತಮಾನ) ಥಾಮಸ್ ಲಿನೇಕರ್, ಗಿಂಟರ್ ಫಾನ್ ಅಂಡರ್ನಾಕ್ ಮುಂತಾದವರ ವ್ಯಾಸಂಗ ಭಾಷ್ಯಗಳಿಂದ ಪುನರ್ಜನ್ಮ ಪಡೆದು ಅಧಿಕಾರಯುತ ಸ್ಥಾನವನ್ನು ಪಡೆದವು. ಗೇಲೆನನ ವಿಚಾರಗಳನ್ನು ಪ್ರಶ್ನಿಸುವ ಧೈರ್ಯ ಆ ಕಾಲದ ಯಾವ ವೈದ್ಯನಿಗೂ ಇರಲಿಲ್ಲ. ಆದರೆ ಇದರಿಂದ ವೈದ್ಯವಿದ್ಯೆಯ ಪ್ರಗತಿ ಬಹಳವಾಗಿ ಕುಂಠಿತವಾಯಿತು.
ಗೇಲೆನ್ ಎಂದರೆ ಸಮಾಧಾನವಾಗಿರುವ ಎಂಬ ಅರ್ಥ ಬರುತ್ತದೆ. ಆದರೆ ಈತ ಇದಕ್ಕೆ ವ್ಯತಿರಿಕ್ತವಾಗಿ ಸೊಕ್ಕಿದ ಮತ್ತು ಉದ್ಧಟವಾದ ಮನೋವೃತ್ತಿಯನ್ನು ಹುಟ್ಟುಗುಣವಾಗಿ ಪಡೆದಿದ್ದ. ತನಗೆ ನಿಸರ್ಗದ ಅರ್ಥಪುರ್ಣತೆ ನಿಚ್ಚಳವಾಗಿ ತಿಳಿದಿದೆಯೆಂದೂ ದೇವರ ಸೃಷ್ಟಿ ಏಕೆ ಆ ರೀತಿಯಲ್ಲೇ ಇದೆ ಎನ್ನುವುದು ತನಗೆ ಅರ್ಥವಾಗಿದೆ ಎಂದೂ ತನಗೆ ಗೊತ್ತಾಗದೇ ಇರುವುದು ಯಾವುದೂ ಇಲ್ಲವೆಂದೂ ಹೇಳಹೊರಟದ್ದು ಈತನ ತಪ್ಪು. ಇದರಿಂದಾಗಿ ತನ್ನ ನಿಜವಾದ ಮಹತ್ತ್ವಕ್ಕೆ ಕುಂದು ತಂದುಕೊಂಡ.
ಬಾಹ್ಯ ಸಂಪರ್ಕಗಳು
ವರ್ಗ:ವೈದ್ಯಕೀಯ ಸಂಶೋಧನೆ ವರ್ಗ:ವೈದ್ಯಕೀಯ
ಟ್ರಾನ್ಸಿಸ್ಟರ್ಗಳು
ವರ್ಗ:ಟ್ರಾನ್ಸಿಸ್ಟರ್ಗಳು
ಕಾಮಾಟಿಪುರ, ಮುಂಬೈ
ಕಾಮಾಠಿಗಳು ವಲಸೆ ಬರುತ್ತಿದ್ದರು
ಸನ್.೧೭೯೫,ಕಾಮಾಠಿಗಳು,ಆಂಧ್ರಪ್ರದೇಶದಿಂದ ವಲಸೆಬಂದು ಮುಂಬಯಿನಲ್ಲಿ ವಾಸ್ತವ್ಯಮಾಡಲು ಬಂದರು. ಉತ್ತರಕ್ಕೆ ಬೆಲಾಸಿಸ್ ರಸ್ತೆ, ಉತ್ತರಕ್ಕೆ, ಗ್ರಾಂಟ್ ರೋಡ್ ಮತ್ತು ದಕ್ಷಿಣದಲ್ಲಿ ಮತ್ತು ಮೇನ್ ರೋಡ್ ಫಾಕ್ ಲಂಡ್ ರಸ್ತೆ. ಮೊದಲು ಚೈನಾದೇಶದ ಸಮುದಾಯ ನಿವಾಸಿಗಳಿಗೆ ಇದು ವಾಸಸ್ಥಾನವಾಗಿತ್ತು. ಇವರು ಹಲವು ರೆಸ್ಟೋರೆಂಟ್ಸ್ ನಡೆಸುತ್ತಿದ್ದರು. ಸುಮಾರು ೧೯ ನೆಯ ಶತಮಾನದ ಕೊನೆಯಲ್ಲಿ ಇದು ಮುಕ್ತಾಯವಾಯಿತು.
ಕುರ್ಸೆಟ್ಜಿ ಶುಕ್ಲಾಜಿ ಸ್ಟ್ರೀಟ್
ಸನ್. ೧೯ ನೆಯ ಮಾತ್ತು ೨೦ ನೆಯ ಶತಮಾನದ ಮೊದಲಿನಲ್ಲಿ ಯೂರೋಪಿಯಯೂರೋಪ್ಯನ್ ಇದ್ದದ್ದರಿಂದ ನ್ನರು ಮತ್ತು ಜಪಾನೀಯರು,ನಮ್ಮ ದೇಶಕ್ಕೆ ಬರಲಾರಂಭಿಸಿದರು. ಇವರು ಭಾರತೀಯರಿಗೆ ಮತ್ತು ಬ್ರಿಟಿಷ್ ಸೈನಿಕರಿಗೆ ದರು. ಹಲವಾರು ಬದಲಾವಣೆಗಳಿ ಸಂಭವಿಸಿದವು. ಕಾಮಾಠಿಪುರದ ಬ್ರಿಟಿಶ್ ವೇಶ್ಯೆಯರು ಇದ್ದ ಸ್ಥಳ ವೆಂದರೆ ಅದಕ್ಕೆ  ಸಫೆದ್ ಗಲ್ಲಿ ಎಂದು ಹೆಸರುಕೊಟ್ಟಿದ್ದರು. (ಹಿತೆ ಳನೆ) ಈಗ ಈ ಗಲ್ಲಿಗೆ ಕುರ್ಸೆಟ್ಜಿ ಶುಕ್ಲಾಜಿ ಸ್ಟ್ರೇಟ್ ಎಂದು ಹೆಸರಾಯಿತು.
ಕ್ಲಿನಿಕ್ ವ್ಯವಸ್ಥೆ
ಸನ್. ೧೯೧೬ ರಲ್ಲಿ ಬಳಕೆಯಲ್ಲಿದ್ದ ಏಡ್ಸ್ ಕಾಯಿಲೆಗೆ ಉಪಚಾರಕ್ಕೆ ಒಂದು ಕ್ಲಿನಿಕ್ ಬಂತು. ಸನ್. ೧೯೨೫ ರಲ್ಲಿ ಬಿ. ಎಂ. ಸಿ
ಮುಂಬಯಿನ ಸೆಕ್ಸ್ ವರ್ಕರ್ಸ್
ಬ್ರಿಟಿಷ್ ನಮ್ಮ ದೇಶ ಬೆಟ್ಟಿಹೋದನಂತರ, ನಮ್ಮ ದೆಶದ್ಸ ಸೆಕ್ಸ್ ವರ್ಕರ್ಸ್ ಕೆಲಸ ಶುರುಮಾಡಿದರು. ನೇಪಾಳದ ಹೆಂಗಸರು ಹೆಚ್ಚಾಗಿ ಹುಡುಗಿಯರು, ಬರುತ್ತಿದ್ದಾರೆ. ಭಾರತ ಸರಕಾರದ ಕಾನೂನಿನ ಪ್ರಕಾರ, ಕಾಮಾಠಿಪುರದ ಸೆಕ್ಸ್ ಇಂಡಸ್ಟ್ರಿ ಚೆನ್ನಾಗಿ ಮುಂದುವರೆಯುತ್ತಿದೆ. ಅತಿದೊಡ್ಡ ಜಿಲ್ಲೆಯಾಗಿ ಬೆಳೆದಿದೆ .ಕುಳಿತುಕೊಳ್ಳಲೂ ಸಿಗದಷ್ಟು ಸಂಖ್ಯ್ಯಲ್ಲಿ ಬೆಳೆಯುತ್ತಿದೆ. ಸೆಕ್ಸ್ ವರ್ಕರ್ಸ್ ಗಳು ರಸ್ತೆಯ ಬದಿಯಲ್ಲೇ ತೂಗಾಡುತ್ತಿರುತ್ತಾರೆ. ಗಿರಾಕಿಗಳನ್ನು ನೇರವಾಗಿ ಕೂಗಿ ಕರೆಯುತ್ತಾರೆ. ಈ 'ಸೆಕ್ಸ್ ವರ್ಕರ್ಸ್' ಕೆಲಸಮಾಡುವ ೩ ಸಾವಿರ ಕಟ್ಟಡಗಳು ಹೆಚ್ಚಾಗಿ ಬೀಳುವಸ್ಥಿತಿಯಲ್ಲಿವೆ.. ಕುಡಿಯುವ ನೀರು, ಇರಲು ಮನೆ ,ಮತ್ತು ಕೈಕಾಲು ಚಾಚಿಕೊಳ್ಳಲು ಜಾಗವೂ ಇರದ ಸ್ಥಿತಿಯಲ್ಲಿವೆ. ಭಾರತದಿಂದ ಬ್ರಿಟಿಷ್ ಹೋದಮೇಲೆ ಇಲ್ಲಿನ ಸೆಕ್ಸ್ ವರ್ಕರ್ಸ್ ಗಳು ಸ್ವತಂತ್ರವಾದರು. ಇತ್ತೀಚಿನ ದಶಕಗಳಲ್ಲಿ ಹೆಚ್ಚು ಹೆಚ್ಚಾಗಿ ನೇಪಾಲೀ ಹುಡುಗಿಯರ ಆಗಮನವಾಯಿತು. ಇಲ್ಲಿನ ಗೂಂಡಾಗಳು, ದಾದಾಗಳು ಮತ್ತು ಆ ದಂಧೆಯಲ್ಲಿ ನಿರತರಾದವರು ತಾವೇ ಎಲ್ಲವನ್ನೂ ನಿಯಂತ್ರಿಸಲು ಪ್ರಾರಂಭಿಸಿದರು.
ಸಾಮಾಜಿಕ ಕಾರ್ಯಕರ್ತ
'ಲಿಂಗಣ್ಣ ಪುಟ್ಟಲ್ ಪೂಜಾರಿ'ಯೆಂಬ ಆಗಿನ ಕಾಲದ ಸಮಾಜಿಕ ಕಾರ್ಯಕರ್ತ ಸನ್.(೧೯೧೫೧೯೯೯)ಸನ್. ೧೯೨೮ ರಲ್ಲಿ ಆಂಧ್ರಪ್ರದೇಶದ ನಿಝಾಮಾಬಾದಿನಿಂದ ಮುಂಬಯಿಗೆ ಬಂದರು. ಆಸಮಯದಲ್ಲಿ ರಾಜ್ಯಮಟ್ಟದಲ್ಲಿ ನಗರದ ಹಾಗೂ ಸದಸ್ಯರಾಗಿದ್ದರು. ಕಾಮಾಠಿಪುರದ ನಿವಾಸಿಗಳಿಗೆ ಹಲವಾರು ಜೀವನ ಸೌಕರ್ಯಗಳನ್ನು ಏರ್ಪಡಿಸಿದರು. ಕೊಳಕು ಝೋಪಡಿಗಳ ನಿರ್ಮಾಣದ ಕಾರಣಗಳನ್ನು ಕೆಂಪುದೀಪದ ಪ್ರದೇಶವೆಂದು ಕಾಮಾಠಿಪುರವನ್ನು ಕರೆಯಲು ಅಲ್ಲಿ ಜಮೀನು ಪಡೆಯುವ ಬಗ್ಗೆ ತೊಂದರೆ ಇತ್ತು. ಹೊಲಗಳಲ್ಲಿ ಕೂಲಿಮಾಡಿ ಜೀವಿಸುತ್ತಿದ್ದ ಜನ ತಮ್ಮ ಜಮೀನನ್ನು ಮತ್ತು ದನಕರುಗಳನ್ನು ಕಳೆದುಕೊಂಡು ಹೊರಗೆ ಹಾಕಲ್ಪಟ್ಟರು. ಕಾರ್ಖಾನೆಗಳು ನಿಧಾನವಾಗಿ ತಲೆಯೆತ್ತಿ ಹೊಲಗಳ ಜಮೀನನ್ನು ಆಕ್ರಮಿಸತೊಡಗಿದವು. ಹಾಗೆಯೇ ಕೊಳಚೆಪ್ರದೇಶಗಳು ಆರಂಭವಾದವು. ಹಲವರಿಗೆ ಕೆಲಸ ಹೋಯಿತು. ಹೆಂಗಸರು ಅತಿಯಾಗಿ ನೋವನ್ನು ಅನುಭವಿಸಿದರು. ಅಕ್ಷರಜ್ಞಾನವಿಲ್ಲದೆ ಪ್ರಾಪಂಚಜ್ಞಾನವಿಲ್ಲದೆ ಅವರು ಏನಾದರೂ ಕೆಲಸ ಜೀವನನಿರ್ವಹಣೆಗೆ ಮಾಡಬೇಕಾಗಿಬಂತು. ಕೊನೆಗೆ ತಮ್ಮನ್ನು ತಾವೇ ಮಾರಿಕೊಳ್ಳುವ ಪ್ರಸಂಗ ಬಂದೊದಗಿತು. ಗತಿಯಿಲ್ಲದ ಜನ, ಭಿಕ್ಷೆಬೇಡುವ ಸ್ಥಿತಿಗೆ ಬಂದರು. ಸನ್ ೧೯೭೦ ಮತ್ತು ೮೦ ರದಶಕಗಳಲ್ಲಿ ಭೂಗತ ದೊರೆಗಳಾದ 'ಹಾಜಿಮಸ್ತಾನ್', 'ಕರೀಮ್ ಲಾಲಾ', ಮತ್ತು 'ದಾವುದ್ ಇಬ್ರಾಹಮ್', ಮೊದಲಾದವರು ಯಜಮಾನಿಕೆಯನ್ನು ಮಾಡಿದರು. ಕಾಮಾಠಿಪುರದಲ್ಲಿ 'ಬಚ್ಚುಬಾಯಿ' ಹೆಸರು ಕೇಳಿಬರುತ್ತದೆ.
ಸನ್ ೨೦೦೫ ರ ಪರಿಸ್ಥಿತಿ
ಸನ್.೨೦೦೫, ರಲ್ಲಿ ರಾಜ್ಯದಾದ್ಯಂತ ಡಾನ್ಸ್ ಕ್ಲಬ್ ಗಳನ್ನು ಮುಚ್ಚುವ ಕಾನೂನು ಜಾರಿಗೆ ಬಂತು. ಬದುಕಲು ಅವರು ಮೈಮಾರಿಕೊಳ್ಳಬೇಕಾಗಿ ಬಂತು. ಅವರೆಲ್ಲಾ ರೆಡ್ ಲೈಟ್ ಜಿಲ್ಲೆಗಳಲ್ಲಿದ್ದರು. ಸನ್. ೨೦೦೫ ರ ಪೋಲಿಸ್ ವರದಿಯ ಪ್ರಕಾರ, ಒಂದು ಲಕ್ಷ ಜನ, ಫೈವ್ ಸ್ಟಾರ್ ಹೋಟೆಲ್ ಗಳು, ಬ್ರಾದೆಲ್ಸ್ ಮತ್ತು ಮುಂಬಯಿನ ಉದ್ದಕ್ಕೂ ಇರುವ ವ್ಯವ್ಸ್ಥೆಯಲ್ಲಿ ಇರುವರೆಂದು ವರದಿಯಾಯಿತು.
ಕೈಬೀಡಿಗಳು
ಇಲ್ಲಿ ೨೦೦ ಮಹಿಳೆಯರು ಕೆಲಸಮಾಡುವ ಲಘು ಕಾಟೇಜ್ ಇಂಡಸ್ಟ್ರೀಸ್ ಶುರು ಕೈನಲ್ಲಿ ಕಾಗದಲ್ಲಿ ಗೆಸೊಪ್ಪಿನ ಪುಡಿ ಸೇರಿಸಿ ಸುತ್ತಿ ಮಾಡಿದ ಬೀಡಿ ತಯಾರಿಕೆ.ವಿಂಗಡಿಸಲಾಗಿದೆ. ೧೪ ಜನ ಬಂದ ಜಾಗ, ಮತ್ತು ಭಾಷಾವಾರು, ಸೆಕ್ಸ್ ವರ್ಕರ್ಸ್ ಹೆಚ್ಚು ಜನ ನೆರೆಯ ಕರ್ನಾಟಕದಿಂದ ದೇವದಾಸಿ, ಎಲ್ಲಮ್ಮ, ಪದ್ಧತಿ ಇದಕ್ಕೆ ಸಹಾಯಕವಾಗಿದೆ. ಉತ್ತರ ಭಾರತದಿಂದ ನೇಪಾಲ ಮತ್ತು ಪ. ಬಂಗಾಳ ಸಂಘಟನೆ ಮಾಡಲು ಆಗಿಲ್ಲ. ಸನ್. ೨೦೦೭ ರಲ್ಲಿ ಮತದಾದರು ೫೫,೯೩೬ ಅದರಲ್ಲಿ ಮುಸಲ್ಮಾನರು, ೧೫,೦೦೦ ತೆಲುಗು ಮಾತಾಡುವವರು. ಉಳಿದ ಮಹಿಳೆಯರು ಮರಾಠಿ, ೬,೫೦೦ ದ. ಭಾರತಿಯರು, ಮತ್ತು ಪೂರ್ವ ಭಾರತೀಯರು.
ಎನ್.ಜಿ.ಒ ಗಳು
ಸೂಳೆಗಾರಿಕೆಯ ಬಗ್ಗೆ ಅದರ ಉಗಮದ ಬಗ್ಗೆ ಪ್ರಸ್ತಾಪವಿದೆ. ಚಿಕ್ಕ ವಯಸ್ಸಿನಲ್ಲೇ ವೇಶ್ಯಾವೃತ್ತಿಗೆ ತಳ್ಳುವ ಹಿರಿಯ ಮಹಿಳೆಯರಿದ್ದಾರೆ. ಇನ್ನೂ ಮೈನರೆಯದ ಸ್ಥಿತಿಯಲ್ಲೇ ಸ್ವಲ್ಪ ಹಣ ಊಟತಿಂಡಿಗೆ ಹಣ ದೊರೆತಾಗ ಅವರು ಮರೆಯುತ್ತಾರೆ. ವಿದ್ಯೆಯಿಲ್ಲದೆ ಅವರಿಗೆ ಹಣ ಎಷ್ಟು ದೊರಕಿತು ಏಡ್ಸ್ ಮೊದಲಾದ ಭಯಂಕರ ಕಾಯಿಲೆಗೆ ಕಾಮಾಟಿಪುರದ ವಾಸಿಗಳ ಹಲವಾರು ಸಮಸ್ಯೆಗಳನ್ನು ಗಮನಿಸಿ ಅವರಿಗೆ ಉತ್ತಮ ಜೀವನ ಕೊಡುವ ನಿಟ್ಟಿನಲ್ಲಿ ಕೆಲವು ಸಂಸ್ಥೆಗಳು ದುಡಿಯುತ್ತಿವೆ. ವಯಸ್ಸಿಗೆ ಬರದ ಮಕ್ಕಳು, ನೈರ್ಮಲ್ಯ, ಆರೋಗ್ಯ ಇತ್ಯಾದಿ ಏಡ್ಸ್ ರೋಗದ ಬಗ್ಗೆ ತಿಳುವಳಿಕೆ, ಹರಡುವ ರೋಗಗಳು ಸಲಹೆ ಮತ್ತು ಉಪಚಾರ ತಿಳುವಳಿಕೆ ಶಿಕ್ಷಣ ಪರಿಣಿತಿ, ಮಕ್ಕಳಿಗೆ ದಿನಪೂರ್ತಿ ಯೋಗಕ್ಷೇಮ ನೋಡಿಕೊಳ್ಳವ ಏರ್ಪಾಡಿದೆ. ರೆಡ್ ಲೈಟ್ ಸ್ಥಳದಿಂದ ಹೊರಗೆ ನೆರವಾಗುವ ಅಭಿಯಾನ ದಿನರಾತ್ರಿ ಸೇವೆಸಲ್ಲಿಸುವ ಕೆಲವು ವಾಸದ ಮನೆಗಳಲ್ಲಿ ಏರ್ಪಾಡು ಬೀದಿಗಳಲ್ಲಿ ಕೂಗಿ ಎಚ್ಚರಿಸುವ ಮತ್ತು ನೀಡುವ ವ್ಯವಸ್ಥೆ ಸರಕಾರಿ ಸಂಸ್ಥೆ, ಮುಂಬಯಿ ಡಿಸ್ಟ್ರಿಕ್ಟ್ ಏಡ್ಸ್ ಕಂಟ್ರೋಲ್ ಸೊಸೈಟಿ (MDACS) ಜನಪರ ಸಂಸ್ಥೆಗಳು ಸೇವೆಮಾಡುತ್ತಿವೆ. HIV/AIDS ಬಗ್ಗೆ ಉಚಿತ ಮಾಹಿತಿ ಮತ್ತು ಅದರಬಗ್ಗೆ ಹೆಚ್ಚುಹೆಚ್ಚು ತಿಳುವಳಿಕೆ ಕೊಡುವ ನಿಟ್ಟಿನಲ್ಲಿ ಶ್ರಮಿಸುತ್ತಿವೆ.
ಕೆಲವು ಸಕ್ರಿಯ ಸಂಘಟನೆಗಳು
ಕಾಮಾಟಿಪುರದಲ್ಲಿ ಹಲವಾರು ಸಂಘಟನೆಗಳು ಸಕ್ರಿಯವಾಗಿ ಕೆಲಸಮಾಡುತ್ತಿವೆ ಮೊದಲಾದ ಸಂಸ್ಥೆಗಳು. ಪ್ರತಿಯೊಂದು ಸಂಸ್ಥೆಯೂ ತನ್ನದೇ ಆದ ಆದ್ಯತೆಗಳು, ಹಾಗೂ ಪ್ರತ್ಯೇಕ ತಮ್ಮದೇ ಆದ ಸಾಮಾಜಿಕ ಕ್ಷೇತ್ರದ ಜವಾಬ್ದಾರಿಗಳು ಮತ್ತು ಗುರಿಗಳನ್ನು ಪಾಲಿಸಿಕೊಂಡು ಬರುತ್ತಿವೆ. ಒಟ್ಟಾರೆ ಸಮುದಾಯದ ಹಿತಕ್ಕೆ ಮತ್ತು ಆರೋಗ್ಯ ಮತ್ತು ಒಳ್ಳೆಯ ವಿದ್ಯೆ,, ಜೀವನ, ಕೊಡುವಲ್ಲಿ ಸಹಾಯಮಾಡುತ್ತವೆ. ಮಕ್ಕಳಿಗೆ ಮತ್ತು ಸದಸ್ಯರಿಗೆ, ಸನ್.೨೦೦೫,ರಿಂದಲೂ 'ಸಂಘಮಿತ್ರ' ಎಂಬ ಸೆಕ್ಸ್ ವರ್ಕರ್ಸ್ ಒಟ್ಟಾಗಿ ನಡೆಸುತ್ತಿರುವ ಕಾಮಾಠಿಪುರದ ಈ 'ಧಂಧೆ'ಯಲ್ಲಿ  ಸ್ವಲ್ಪಮಟ್ಟಿಗೆ ಸುವಿಧತೆಗಳು ದೊರೆಯುತ್ತಿವೆ.ಎಳೆಯ ತೊಟ್ಟಿಲ ಮಕ್ಕಳನ್ನು ರಕ್ಷಿಸುವ ಬಗೆಯನ್ನು ಕಂಡುಕೊಂಡಿದ್ದಾರೆ.
ವರ್ಗ:ಮುಂಬಯಿನಗರದ ರೆಡ್ ಲೈಟ್ ಏರಿಯವಾಸಿಗಳು ವರ್ಗ:ಮುಂಬಯಿನಗರದ ಸೆಕ್ಸ್ ವರ್ಕರ್ಸ್
ಎಸ್.ವಿ.ಪಿ.ಕನ್ನಡ ಅಧ್ಯಯನ ಸಂಸ್ಥೆ
ಉಲ್ಲೇಖ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ:ವಿಶ್ವವಿದ್ಯಾಲಯಗಳು
ಸುಪಾರ್ಶ್ವ ಗುಹೆ, ಕಮಲಶಿಲೆ
ಗುಹೆಯ ಇತಿಹಾಸ
ಕೃತಯುಗದಲ್ಲಿ, ರಾಜ ಸುಪಾರ್ಶ್ವನು ತಪಸ್ಸು ಮಾಡಲು ಮತ್ತು ತನ್ನ ಪಾಪಗಳಿಂದ ಮೋಕ್ಷವನ್ನು ಪಡೆಯಲು ಹೊಸ ಸ್ಥಳವನ್ನು ಹುಡುಕಿದನು. ಅವನು ಈ ಗುಹೆಯ ಕಡೆಗೆ ಬಂದು ತನ್ನ ಧ್ಯಾನಕ್ಕೆ ಸೂಕ್ತವಾದ ಸ್ಥಳವೆಂದು ಗುಹೆಯನ್ನು ಆರಿಸಿಕೊಂಡನು. ಈ ಕಾರಣದಿಂದಲೇ ಈ ಗುಹೆಗೆ ‘ಸುಪಾರ್ಶ್ವ ಗುಹೆ’ ಎಂಬ ಹೆಸರು ಬಂದಿದೆ.
ಸುಪಾರ್ಶ್ವ ರಾಜನು ತನ್ನ ಪಾಪಗಳಿಗೆ ಯಾವುದೇ ಅಡೆತಡೆಗಳಿಲ್ಲದೆ ಮೋಕ್ಷವನ್ನು ನೀಡುವಂತೆ ಶಿವನಿಗೆ ಹಲವಾರು ಪ್ರಾರ್ಥನೆಗಳನ್ನು ಸಲ್ಲಿಸಿದನು. ರಾಜನ ಧ್ಯಾನಕ್ಕೆ ಭಂಗ ಬರದಂತೆ ಗುಹೆಯ ಬಳಿ ಕಟ್ಟುನಿಟ್ಟಾದ ಕಾವಲು ಕಾಯಲು ಶಿವನು ತನ್ನ ಗಣಗಳಲ್ಲಿ ಒಬ್ಬನನ್ನು ‘ಭೈರವ’ನನ್ನು ನೇಮಿಸಿದನು. ಅನೇಕ ಮಹರ್ಷಿಗಳು ಮತ್ತು ರಾಜರು ಮೋಕ್ಷವನ್ನು ಪಡೆಯಲು ಧ್ಯಾನ ಮಾಡಲು ಗುಹೆಗೆ ಬಂದರು ಎಂದು ಹೇಳಲಾಗುತ್ತದೆ. ಈ ಗುಹೆಯು ದೇವಸ್ಥಾನದಿಂದ ಹಳ್ಳಿ ಹೊಳೆ ರಸ್ತೆಯಲ್ಲಿ ಸುಮಾರು ೨ ಕಿ.ಮೀ. ದೂರದಲ್ಲಿ ಭೈರವ ಸ್ವಾಮಿಯ ವಿಗ್ರಹವಿದೆ. ಗುಹೆಯ ಕಡೆಗೆ ತನ್ನದೇ ಆದ ಮೂರು ಲಿಂಗಗಳಿವೆ, ಇವುಗಳನ್ನು 'ತ್ರಿ-ಶಕ್ತಿ ಲಿಂಗ' ಎಂದು ಕರೆಯಲಾಗುತ್ತದೆ. ಇದು ಸರಸ್ವತಿ, ಲಕ್ಷ್ಮಿ ಮತ್ತು ಕಾಳಿ ಎಂಬ ಮೂರು ದೇವತೆಗಳ ಸಮ್ಮಿಲನವಾಗಿದೆ.
ಇದು ಗುಹೆಯ ಬಲಭಾಗವಾಗಿದ್ದು, ರಾಜ ಸುಪಾರ್ಶ್ವ, ಶ್ರೀ ಶ್ರೀಧರ ಸ್ವಾಮಿ ಮತ್ತು ಆದಿ ಶೇಷರು ತಿಂಗಳು ಮತ್ತು ವರ್ಷಗಳ ಕಾಲ ತಮ್ಮ ಧ್ಯಾನವನ್ನು ಮಾಡಿದರು. ಗುಹೆಯ ಕಡೆಗೆ ನಾಗತೀರ್ಥದ ಮೂಲವು ಬಂಡೆಗಳ ಮೂಲಕ ಕೆಳಮುಖವಾಗಿ ಹರಿದು ಕುಬ್ಜಾ ನದಿಯನ್ನು ಸೇರುತ್ತದೆ. ದೇವಾಲಯದ ಪಕ್ಕದಲ್ಲಿ ನಾಗ ಸನ್ನಿದಿ ಎಂದು ಕರೆಯಲ್ಪಡುವ ಮತ್ತೊಂದು ಗುಹೆಯಿದೆ. ಇದು ದೊಡ್ಡ ಗುಮ್ಮಟವನ್ನು ಹೊಂದಿದೆ ಮತ್ತು ಬಾವಲಿಗಳು ನೆಲೆಯಾಗಿದೆ. ಬಹಳ ಹಿಂದೆಯೇ, ಆದಿಶೇಷ ಮತ್ತು ಗರುಡ ಭಗವಾನ್ ಶಿವನ ಶಾಪದಿಂದ ಮೋಕ್ಷವನ್ನು ಪಡೆಯಲು ಬ್ರಾಹ್ಮಿ ದುರ್ಗಾ ಪರಮೇಶ್ವರಿ ದೇವಿಯ ಬಳಿಗೆ ಬಂದರು. ಪುರಾಣಗಳ ಪ್ರಕಾರ, ದೇವಿಯ ವಾಹನವಾದ ಹುಲಿಯು ಸುಪಾರ್ಶ್ವ ಗುಹೆಯ ಬಳಿ ವಿಶ್ರಾಂತಿ ಪಡೆಯಲು ಬರುತ್ತದೆ. ಹುಲಿಯು ತನ್ನನ್ನು ಬೆಚ್ಚಗಾಗಿಸಲು ಗುಹೆಯ ಬಳಿ ಬರುತ್ತದೆ ಆದ್ದರಿಂದ ಗುಹೆಯ ಮುಂಭಾಗದ ಸ್ಥಳದಲ್ಲಿ ಬೆಂಕಿಯನ್ನು ಬೆಳಗಿಸುವುದು ಒಂದು ಪದ್ಧತಿಯಾಗಿದೆ. ಸುಪಾರ್ಶ್ವ ಗುಹೆಯನ್ನು ಭೇಟಿ ಮಾಡಲು ದೇವಾಲಯದ ಸಿಬ್ಬಂದಿಯೊಬ್ಬರ ಸಹಾಯವನ್ನು ಪಡೆಯಿರಿ ಮತ್ತು ತಪ್ಪದೆ ಟಾರ್ಚ್ ಅನ್ನು ಒಯ್ಯಿರಿ.
ಸುಪರ್ಶಾ ಗುಹೆಯನ್ನು ತಲುಪುವ ಮಾರ್ಗ
ಹತ್ತಿರದ ವಿಮಾನ ನಿಲ್ದಾಣ ಮತ್ತು ರೈಲು ನಿಲ್ದಾಣದಿಂದ ನೀವು ಸುಲಭವಾಗಿ ಗುಹೆಯನ್ನು ತಲುಪಬಹುದು.
ಹತ್ತಿರದ ವಿಮಾನ ನಿಲ್ದಾಣ: ಮಂಗಳೂರು - ೧೨೫ ಕಿ.ಮೀ
ಹತ್ತಿರದ ರೈಲು ನಿಲ್ದಾಣಗಳು: ಕುಂದಾಪುರ - ೩೫ ಕಿ.ಮೀ ಮಂಗಳೂರು - ೧೨೫ ಕಿ.ಮೀ ಶಿವಮೊಗ್ಗ - ೧೨೦ ಕಿ.ಮೀ
ರಸ್ತೆಗಳು: ಇದು ರಸ್ತೆಗಳೊಂದಿಗೆ ಉತ್ತಮ ಸಂಪರ್ಕ ಹೊಂದಿದೆ. ಕಮಲಶಿಲೆಗೆ ಆಗಾಗ ಬಸ್ಸುಗಳು ಓಡುತ್ತವೆ.
ಮೇಲಿನ ಮಾರ್ಗಗಳು ಸುಪರ್ಶ ಗುಹೆಯನ್ನು ತಲುಪಲು ಅಂದಾಜು ದೂರಗಳಾಗಿವೆ. ಗುಹೆಯ ವಿಶೇಷತೆಯೆಂದರೆ ಅದು ದೇವಾಲಯದ ಸಮೀಪದಲ್ಲಿದೆ. ಆದ್ದರಿಂದ ಜನರು ಗುಹೆಗೆ ಮತ್ತು ದೇವಾಲಯಕ್ಕೆ ಭೇಟಿ ನೀಡಬಹುದು ಮತ್ತು ಪ್ರತಿದಿನ ದೇವಾಲಯದಲ್ಲಿ ನಡೆಯುವ ಅನೇಕ ವಿಶೇಷ ಪೂಜೆಗಳಲ್ಲಿ ಭಾಗವಹಿಸಬಹುದು.
ಉಲ್ಲೇಖಗಳು
<References />
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಕರ್ನಾಟಕದ ಪ್ರೇಕ್ಷಣೀಯ ಸ್ಥಳಗಳು
ಕರ್ನಾಟಕ ಚಿತ್ರಕಲಾ ಪರಿಷತ್ತು
ಕರ್ನಾಟಕ ಚಿತ್ರಕಲಾ ಪರಿಷತ್ತು : ಬೆಂಗಳೂರಿನ ಪ್ರತಿಷ್ಠಿತ ಕಲಾ ಶಾಲೆ. ಚಿತ್ರಕಲಾ ಪ್ರದರ್ಶನ, ಪ್ರಚಾರ, ಶಿಕ್ಷಣ, ಕಲಾವಿದರ ಸಂಘಟನೆಯಲ್ಲಿ ತೊಡಗಿರುವ ಈ ಸಂಸ್ಥೆ 1964ರಲ್ಲಿ ಮಲ್ಲೇಶ್ವರದ ಗಾಂಧಿ ಸಾಹಿತ್ಯ ಸಂಘದಲ್ಲಿ ಪೂರ್ಣಪ್ರಮಾಣದಲ್ಲಿ ಆರಂಭವಾಯಿತು. ಇದರ ಫಲವಾಗಿ ಎಂ.ಎಸ್. ನಂಜುಂಡರಾವ್ ಅವರು ಕರ್ನಾಟಕದ ಕಲಾವಿದರಿಗೆ ತಮ್ಮ ಪ್ರತಿಭಾ ಪ್ರದರ್ಶನಕ್ಕೆ ಒಂದು ಸಂಘಟನೆಯ ಆವಶ್ಯಕತೆಯನ್ನು ಅರಿತು ಮಾಜಿ ಮುಖ್ಯಮಂತ್ರಿ ಕೆ. ಹನುಮಂತಯ್ಯ ಅವರ ಪ್ರೇರಣೆ ಪ್ರೋತ್ಸಾಹದಿಂದ ಎಂ.ಆರ್ಯಮೂರ್ತಿ, ಎಸ್.ಎಸ್.ಕುಕ್ಕೆ ಯವರೊಂದಿಗೆ ಸೇರಿ 1960ರಲ್ಲಿ ಮೈಸೂರು ಪ್ರದೇಶ ಚಿತ್ರಕಲಾ ಪರಿಷತ್ತು ಎಂಬ ಸಂಸ್ಥೆಯನ್ನು ಹುಟ್ಟುಹಾಕಿದರು. ಈ ಸಂಸ್ಥೆಯ ಪ್ರಥಮ ಅಧ್ಯಕ್ಷರಾಗಿ ಆರ್ಯಮೂರ್ತಿಯವರೂ ಕಾರ್ಯದರ್ಶಿಯಾಗಿ ನಂಜುಂಡರಾವ್ ಅವರೂ ಖಚಾಂಚಿಯಾಗಿ ಇನಾಮತಿಯವರೂ ಆಯ್ಕೆಯಾಗಿದ್ದರು. ಕುಕ್ಕೆಯವರು ಉಪಾಧ್ಯಕ್ಷರಾಗಿದ್ದರು.
ಉದ್ದೇಶಗಳು
ಈ ಸಂಸ್ಥೆಯ ಪ್ರಮುಖ ಉದ್ದೇಶಗಳು ಇಂತಿವೆ:
ಆರಂಭಿಕ ವರ್ಷಗಳು
ಹೀಗೆ ಕಲಾವಿದರ ಸರ್ವಾಂಗೀಣ ಉನ್ನತಿಗೆ ಕಾರಣವಾಗುವ ಉದ್ದೇಶ ಇಟ್ಟುಕೊಂಡ ಈ ಸಂಸ್ಥೆಯ ಕರ್ಣಧಾರತ್ವವನ್ನು ಎಂ.ಎಸ್. ನಂಜುಂಡರಾವ್ ವಹಿಸಿದ್ದರು. ಮೊಟ್ಟ ಮೊದಲಾಗಿ ಕರ್ನಾಟಕ ಕಲಾವಿದರ ಸಮ್ಮೇಳನ ವಿಧಾನಸೌಧದ ಔತಣ ಸಭಾಂಗಣದಲ್ಲಿ ಏರ್ಪಾಡಾಯಿತು. ಈ ಸಂಸ್ಥೆ 1962ರಿಂದ ಪ್ರತಿವರ್ಷವೂ ಒಂದರಂತೆ ಸಮ್ಮೇಳನಗಳನ್ನೂ ಕಲಾಪ್ರದರ್ಶನಗಳನ್ನೂ ಏರ್ಪಡಿಸಿ ಕರ್ನಾಟಕದ ಕಲೆ ಹಾಗೂ ಕಲಾವಿದರ ಪ್ರಮುಖ ಕೇಂದ್ರವಾಗಿ ಬೆಳೆಯಿತು. ಕರ್ನಾಟಕದ, ಭಾರತದ ಮತ್ತು ವಿದೇಶೀಯ ಕಲಾವಿದರನ್ನು ಸಂಪರ್ಕಿಸಿ ಅವರ ಕಲಾಪ್ರದರ್ಶನ, ಪ್ರಾತ್ಯಕ್ಷಿಕೆ, ಚರ್ಚಾಗೋಷ್ಠಿ, ಉಪನ್ಯಾಸಗಳಿಗೆ ಅವಕಾಶ ದೊರಕಿತು.
ಮುಂದಿನ ಯೋಜನೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಬಿರಾಮಮ್
ಅಬಿರಾಮಮ್ ತಮಿಳು ನಾಡಿನ ರಾಮನಾಥಪುರ ಜಿಲ್ಲೆಯ ಒಂದು ಪಟ್ಟಣ. ವರ್ಗ:ತಮಿಳುನಾಡಿನ ನಗರಗಳು
ಬಸವ ತಾಂತ್ರಿಕ ಮತ್ತು ಅಭಿಯಾಂತ್ರಿಕ ಮಹಾವಿದ್ಯಾಲಯ, ಝಳಕಿ, ತಾ. ಇಂಡಿ, ಜಿ.ವಿಜಯಪುರ
ಬಸವ ತಾಂತ್ರಿಕ ಮತ್ತು ಅಭಿಯಾಂತ್ರಿಕ ಮಹಾವಿದ್ಯಾಲಯವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಝಳಕಿ ಗ್ರಾಮದ ರಾಷ್ಟ್ರೀಯ ಹೆದ್ದಾರಿ-೧೩ದ ಹತ್ತಿರದಲ್ಲಿದೆ. ಇದು 2018ರಲ್ಲಿ ಸ್ಥಾಪಿತವಾಗಿದ್ದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತೀಯ ತಾಂತ್ರಿಕ ಶಿಕ್ಷಣ ಪರಿಷತ್(ನವದೆಹಲಿ) ಕೂಡ ಮಾನ್ಯತೆ ನೀಡಿದೆ. ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ. ಪ್ರಸ್ತುತ 4 ಪದವಿ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.
ವಿಭಾಗಗಳು
ಪದವಿ ವಿಭಾಗಗಳು
ಲಭ್ಯವಿರುವ ವಿಷಯಗಳು
ಮಹಾವಿದ್ಯಾಲಯದಲ್ಲಿ ಈ ಕೆಳಕಂಡ ವಿಷಯಗಳಲ್ಲಿ ೪ ವರ್ಷಗಳ ಅವಧಿಯ ಬಿ.ಇ ಪದವಿಗೆ ಸೀಟುಗಳು ಲಭ್ಯವಿರುತ್ತವೆ.
ಆವರಣ
ಮಹಾವಿದ್ಯಾಲಯವು 10 ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಕ್ರೀಡಾಂಗಣ, ಸಭಾಂಗಣ ಇದೆ.
ಗ್ರಂಥಾಲಯ
ಗ್ರಂಥಾಲಯ ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.
ಗ್ರಂಥಾಲಯವು ಪ್ರಮುಖ ಸಂಪನ್ಮೂಲ ಕೇಂದ್ರವಾಗಿದ್ದು ಸಂಪೂರ್ಣ ಗಣಕೀಕೃತವಾಗಿದೆ. ವಿದ್ಯಾರ್ಥಿಗಳ ಮತ್ತು ಭೋದಕರ ಸಮಗ್ರ ಅಭಿವೃದ್ದಿಗೆ ಪೂರಕವಾಗಿದೆ.
ಪ್ರವೇಶ
ದ್ವಿತೀಯ ಪಿಯುಸಿ (10+2) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ, ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ (10+2) ಮತ್ತು ಐಸಿಎಸ್ಸಿ (10+2) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.
ಜೀವನ ಮಾರ್ಗದರ್ಶನ ಕೇಂದ್ರ
ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.
ಉಲ್ಲೇಖಗಳು
ವರ್ಗ:ತಾಂತ್ರಿಕ ವಿದ್ಯಾಲಯಗಳು ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಮೌಂಟ್ ರಶ್ಮೋರ್
thumb|upright|ಮೌ೦ಟ್ ರಶ್ಮೋರದ ನಿರ್ಮಾಣ thumb|ಮೌಂಟ್ ರಶ್ಮೋರ್, ಪರ್ವತದ ಪೂರ್ತಿ ಗಾತ್ರವನ್ನು ಮತ್ತು ನಿರ್ಮಾಣದಿಂದ ಉಂಟಾದ ಭಗ್ನಾವಶೇಷದ ಕಿಗ್ಗಲ್ಲುಗಳನ್ನು ತೋರಿಸುತ್ತವೆ
ಇತಿಹಾಸ
thumb|"ಮಕರಂದ ಹುಡುಕುವ" ಪ್ರಕ್ರಿಯೆಯಿಂದ ಅನುಸರಿತವಾದ ಮೌಂಟ್ ರಶ್ಮೋರ್ ನ ಕೆತ್ತನೆಯು, ಸಿಡಿಮದ್ದುಗಳನ್ನು ಒಳಗೊಂಡಿದೆ. ಸುಮಾರು ಎರಡು ಮಿಲಿಯನ್ ಟನ್ ಕಲ್ಲುಗಳು ಪರ್ವತದ ಹೊರ ಭಾಗದಲ್ಲಿ ಆಸ್ಫೋಟಗೊಳ್ಳಲ್ಪಟ್ಟವು.
ಸಿಕ್ಸ್ ಗ್ರಾಂಡ್‌ ಫಾದರ್ಸ್ ಪರ್ವತ
thumb|ಆ ಸ್ಥಳದಲ್ಲಿರುವ ಒಂದು ನಮೂನೆಯು ಮೌಂಟ್ ರಶ್ಮೋರದ ಸಂಕಲ್ಪಿತ ಅಂತಿಮ ಚಿತ್ರಣವನ್ನು ನಿರೂಪಿಸುತ್ತದೆ. ಹಣಕಾಸಿನ ಕೊರತೆಯು ಕೆತ್ತನೆಯನ್ನು ಅಕ್ಟೋಬರ್ ೧೯೪೧ ರಲ್ಲಿ ಮುಗಿಸಲು ಒತ್ತಡ ಹೇರಿತು.
ಹತ್ತು ವರ್ಷಗಳ ಪುನರಭಿವೃದ್ಧಿ ಕೆಲಸವು ವ್ಯಾಪಕ ಸ೦ದರ್ಶಕರ ಸೌಲಭ್ಯಗಳು ಮತ್ತು ಪಾದಚಾರಿ ಹಾದಿಗಳ ಜೂತೆ 1998 ರಲ್ಲಿ ಮುಗಿಯಿತು. ಅವು ಯಾವುವೆಂದರೆ ಸಂದರ್ಶಕ ಕೇಂದ್ರಗಳು, ಲಿಂಕನ್‌ ಬೊರ್ಗ್ಲಮ್ ವಸ್ತು ಸಂಗ್ರಹಾಲಯ, ಮತ್ತು ಅಧ್ಯಕ್ಷೀಯ ಕಾಲುದಾರಿ. ಸ್ಮಾರಕದ ನಿರ್ವಹಣೆಯು ವಾರ್ಷಿಕವಾಗಿ ಪರ್ವತ ಆರೋಹಿಗಳ ನಿರ್ವಹಣೆ ಮತ್ತು ಮೊಹರನ್ನು ಆದೇಶಿಸುತ್ತದೆ. ಸ್ಮಾರಕವು ಕಲ್ಲುಹೂವುಗಳನ್ನು ತೆಗೆದುಹಾಕಲು ಸ್ವಚ್ಛಗೊಳಿಸಿಲ್ಲ. ಇದು ಒಂದೇ ಒಂದು ಬಾರಿ ಸ್ವಚ್ಛಗೊಳಿಸಲ್ಪಟ್ಟಿತ್ತು. ಜುಲೈ 8, 2005 ರಂದು, ಕರ್ಚರ್ ಜಿಎಮ್‌ಬಿ ಎಚ್, ಯಂತ್ರಗಳನ್ನು ಸ್ವಚ್ಚವಾಗಿಸುವ ಜರ್ಮನಿಯ ತಯಾರಕ, ಶುಲ್ಕರಹಿತ ಸ್ವಚ್ಛತಾ ಕಾರ್ಯಕ್ರಮವನ್ನು ಕೈಗೊಂಡನು; ಈ ತೊಳೆಯುವಿಕೆಯು ಒತ್ತಡವನ್ನೊಳಗೊಂಡ ನೀರನ್ನು ಮೇಲಿಂದ ಹಾಕುವ ಕ್ರಮವನ್ನು ಬಳಸಲಾಗಿತ್ತು.
ವಿವಾದ
thumb|left|ಮೌಂಟ್ ರಶ್ಮೋರದ ಮೇಲಿಂದ ವಾಯು ಸೇನಾಬಲ ಒಂದು ಹಾರುತ್ತದೆ.
ಪರಿಸರ ವಿಜ್ಞಾನ
thumb|ಮೌಂಟ್ ರಶ್ಮೋರದ ವಿರುದ್ಧ ದಿಕ್ಕಿನಲ್ಲಿರುವ ಕಪ್ಪು ಬೆಟ್ಟಗಳು
ಭೂ ವಿಜ್ಞಾನ
thumb|ಲೆಗೊಲಾಂಡ್ ವಿಂಡ್ಸೋರ್ ನಲ್ಲಿ ಮೌ೦ಟ್ ರಶ್ಮೋರದ ಮಾದರಿ
ಪ್ರವಾಸೋದ್ಯಮ
thumb|ನಿವೇಶನಕ್ಕೆ ಪ್ರವೇಶ ದ್ವಾರ ಪ್ರವಾಸೋದ್ಯಮವು ದಕ್ಷಿಣ ಡಕೋಟಾದ ಎರಡನೇ ದೊಡ್ಡ ಉದ್ಯಮವಾಗಿದೆ ಮತ್ತು ಮೌಂಟ್ ರಶ್ಮೋರ್ ಇದು ಇದರ ಪ್ರವಾಸಿಗರ ಅತ್ಯುಚ್ಚ ಆಕರ್ಷಣೆಯಾಗಿದೆ. 2004 ರಲ್ಲಿ, ಎರಡು ಸಾವಿರ ಮಿಲಿಯನ್ನಿಗಿಂತಲೂ ಹೆಚ್ಚು ಸಂದರ್ಶಕರು ಈ ಸ್ಮಾರಕಕ್ಕೆ ಭೇಟಿಕೊಟ್ಟರು. ಈ ನಿವೇಶನವು ರಶ್ಮೋರ ಸಂಗೀತ ಶಿಬಿರದ ಅಂತಿಮ ಗಾನ ಗೋಷ್ಠಿಗಳಿಗೂ ಕೂಡ ಮನೆಯಾಗಿದೆ ಮತ್ತು ಇದು ಸ್ಟರ್ಗಿಸ್ ಮೋಟರಸೈಕಲ್ ರಾಲಿಯ ಹಲವು ಸಂದರ್ಶಕರನ್ನು ವಾರಕ್ಕಿಂತಲೂ ಹೆಚ್ಚು ದಿನದ ಮಟ್ಟಿಗೆ ಆಕರ್ಷಿಸುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:1941 ಕೆಲಸಗಳು ವರ್ಗ:ಕಲೆಯಲ್ಲಿ ಅಬ್ರಾಹಂ ಲಿಂಕನ್ ವರ್ಗ:ಕಪ್ಪು ಬೆಟ್ಟಗಳ ಯುದ್ಧ ವರ್ಗ:ಅಮೇರಿಕದ ಅಧ್ಯಕ್ಷರ ಗೌರವಾರ್ಥ ಭವನಗಳು ಮತ್ತು ಸ್ಮಾರಕಗಳು ವರ್ಗ:ಬೃಹದಾಕಾರದ ವಿಗ್ರಹಗಳು ವರ್ಗ:ಜಾರ್ಜ ವಾಷಿಂಗ್ಟನ್ ವರ್ಗ:ದಕ್ಷಿಣ ಡಕೋಟಾದಲ್ಲಿ ಕೀರ್ತಿಸ್ಥಂಭ ಮತ್ತು ಸ್ಮಾರಕಗಳು ವರ್ಗ:ಪರ್ವತ ಕೀರ್ತಿಸ್ಥಂಭಗಳು ಮತ್ತು ಸ್ಮಾರಕಗಳು ವರ್ಗ:ದಕ್ಷಿಣ ಡಕೋಟಾದ ಪರ್ವತಗಳು ವರ್ಗ:ಯುನೈಟೆಡ್ ರಾಜ್ಯಗಳ ರಾಷ್ಟೀಯ ಸ್ಮಾರಕಗಳು ವರ್ಗ:ದಕ್ಷಿಣ ಡಕೋಟಾದಲ್ಲಿನ ಐತಿಹಾಸಿಕ ಸ್ಥಳಗಳ ರಾಷ್ಟ್ರೀಯ ದಾಖಲೆ ವರ್ಗ:ದಕ್ಷಿಣ ಡಕೋಟಾದಲ್ಲಿನ ಹೊರಾ೦ಗಣ ಶಿಲ್ಪಗಳು ವರ್ಗ:ಪೆನ್ನಿ೦ಗಟನ್ ಕೌ೦ಟಿ, ದಕ್ಷಿಣ ಡಕೋಟ ವರ್ಗ:ದಕ್ಷಿಣ ಡಕೋಟಾದಲ್ಲಿ ಶಿಲೆಯ ರಚನೆ ವರ್ಗ:ದಕ್ಷಿಣ ಡಕೋಟಾದ ಚಿಹ್ನೆಗಳು ವರ್ಗ:ಥಿಯೋಡರ್ ರೂಸ್‌ವೆಲ್ಟ್‌ ವರ್ಗ:ಥಾಮಸ್ ಜೆಫರ್‌ಸನ್ ವರ್ಗ:ದಕ್ಷಿಣ ಡಕೋಟಾದಲ್ಲಿ ಪ್ರವಾಸೋದ್ಯಮ ವರ್ಗ:ದಕ್ಷಿಣ ಡಕೋಟದಲ್ಲಿ ಅಮೇರಿಕಾ ಸಂಯುಕ್ತ ಸಂಸ್ಥಾನಗಳ ರಾಷ್ಟ್ರೀಯ ಉದ್ಯಾನವನಗಳ ಸೇವೆ ವರ್ಗ:ಶಿಲಾ ಕೌಶಲ ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ಪ್ರೇಕ್ಷಣೀಯ ಸ್ಥಳಗಳು
ಜೋಳದರಾಶಿ ದೊಡ್ಡನಗೌಡರು
ಜೋಳದರಾಶಿ ದೊಡ್ಡನಗೌಡರು (ಜುಲೈ ೨೭, ೧೯೧೦ - ಮೇ ೧೦, ೧೯೯೪) ನಾಟಕಕಾರರಾಗಿ, ಕವಿಗಳಾಗಿ, ಗಮಕಿಗಳಾಗಿ ಕನ್ನಡ ಮತ್ತು ತೆಲುಗು ಭಾಷೆಗಳಲ್ಲಿ ಸುಪ್ರಸಿದ್ಧರಾಗಿದ್ದಾರೆ. ಜೋಳದರಾಶಿ ದೊಡ್ಡನಗೌಡರು ನಾಡಿನುದ್ದಕ್ಕೂ ಜನರ ಕಿವಿಗೆ ಕಾವ್ಯದ ಕಂಪುಣಿಸಿದವರು. ಸಾಹಿತ್ಯ ಸಮ್ಮೇಳನಗಳಲ್ಲೂ ಕಾವ್ಯವಾಚನ - ಪ್ರವಚನಗಳನ್ನು ಮಾಡಿದವರು. ರಂಗನಟ, ಬರಹಗಾರರೂ ಆಗಿದ್ದ ಗೌಡರು ತಮ್ಮಷ್ಟಕ್ಕೆ ತಾವೇ ಕನ್ನಡ ಸಾಂಸ್ಕೃತಿಕ ಪರಿಚಾರಕನಂತೆ ಮಹತ್ವದ ಕೆಲಸ ಮಾಡಿದವರು.
ಜೀವನ
ಬಳ್ಳಾರಿ ಸೀಮೆಯ ಸಾಂಪ್ರದಾಯಕ ಹಳ್ಳಿಯಾದ ಜೋಳದರಾಶಿಯು, ಕರ್ನಾಟಕ-ಆಂಧ್ರ ಗಡಿಯ ಕೊನೆಯ ಊರು. ಈ ಊರಿನಲ್ಲಿ ಜೋಳದರಾಶಿ ದೊಡ್ಡನಗೌಡರು ಜುಲೈ 27, 1910ರಂದು ಜನಿಸಿದರು. ತಂದೆ ಪಂಪನಗೌಡರು ಮತ್ತು ತಾಯಿ ರುದ್ರಮ್ಮನವರು. ಸುಮಾರು ನಾನೂರು ಎಕರೆ ಭೂಮಿ ಉಳುವವನಿಗೇ ಭೂಮಿ ಕಾಯಿದೆಯಲ್ಲಿ ಇವರ ಕೈತಪ್ಪಿದರೂ ದೊಡ್ಡನಗೌಡರು ೫೦ ಎಕರೆಗಳ ಭೂಮಾಲೀಕತ್ವವುಳ್ಳವರಾಗಿದ್ದರು. ಹೀಗಿದ್ದರೂ ಅವರು ಭೂಮಾಲೀಕತ್ವದ ಯಜಮಾನಿಕೆ ನಡೆಸಿದ್ದೇ ಇಲ್ಲ. ಅವರು ನಟನೆ, ಕಾವ್ಯ ವಾಚನ, ಸಾಹಿತ್ಯ ಇವುಗಳನ್ನು ತಮ್ಮೊಡನೆ ಹೊತ್ತು ನಾಡಿನಲ್ಲೆಲ್ಲಾ ಅಲೆದದ್ದೇ ಹೆಚ್ಚು. ಅವರ ಊರಿನಲ್ಲಿ ವಿದ್ಯಾಭ್ಯಾಸಕ್ಕೆ ಶಾಲೆಯ ಅವಕಾಶ ಎಷ್ಟಿತ್ತೋ ಅವರ ವಿದ್ಯಾಭ್ಯಾಸವೂ ಅಷ್ಟಕ್ಕೇ ಮೊಟಕುಗೊಂಡಿತು. ಜೈಮಿನಿ ಭಾರತ, ಹರಿಶ್ಚಂದ್ರ ಕಾವ್ಯ, ಪ್ರಭುಲಿಂಗಲೀಲೆ ಮುಂತಾದ ಕಾವ್ಯಗಳ ಅಭ್ಯಾಸ ಮತ್ತು ಬಯಲಾಟದಲ್ಲಿ ವೇಶಕಟ್ಟುವುದು ಅವರಿಗೆ ಅನುವಂಶಿಕವಾಗಿ ಬಂದ ಗುಣವಾಗಿತ್ತು.
ಅವರು ಪುಟ್ಟವರಾಗಿದ್ದಾಗ ನಟಿಸುತ್ತಿದ್ದ ಅನುಭವವನ್ನು ತಮ್ಮ ಆತ್ಮಚರಿತ್ರೆಯಲ್ಲಿ ಹೀಗೆ ವರ್ಣಿಸಿದ್ದಾರೆ: "ನನ್ನ ವಯಸ್ಸು 6-7 ಇರಬಹುದು. ನಾಟಕ ‘ಕನಕತಾರ’. ಆ ನಾಟಕದ ಕಥೆಯೇನೊ ತಿಳಿಯದು. ಆದರಲ್ಲಿ ಋಷ್ಯಾಶ್ರಮ. ಅಲ್ಲಿ ಒಬ್ಬ ಋಷಿ. ಆ ಋಷಿಯ ಶಿಷ್ಯರಲ್ಲಿ ನಾನೊಬ್ಬ ಬಾಲಶಿಷ್ಯ. ಪದವನ್ನೇನೊ ಕಲಿತು ಹಾಡುತ್ತಿದ್ದೆ. ಆದರೆ ಆ ಪದದಲ್ಲಿಯ ‘ಪರಮ ಗುರುವರ’ ಎಂದು ಹೇಳುವುದಕ್ಕೆ ಬದಲಾಗಿ ‘ಪಲಮ ಗುಲುವಲ’ ಎಂದು ಹೇಳುತ್ತಿದ್ದೆ. ‘ರ’ಕಾರವನ್ನು ನುಡಿಯದೇ ಇದ್ದ ನಾಲಿಗೆ ಎಷ್ಟು ಸಾರಿ ಹೇಳಿಕೊಟ್ಟರೂ ‘ಲ’ಕಾರವನ್ನೇ ನುಡಿಯುತ್ತಿತ್ತು. ಇದರಿಂದ, ನನ್ನ ಓರಿಗೆಯ ಹುಡುಗರೆಲ್ಲಾ ನನ್ನ ಹೆಸರಿಗೆ ಬದಲಾಗಿ ‘ಏ ಗುಲುವಲಾ ಬಾರೋ’ ಎಂದು ಹಾಸ್ಯ ಮಾಡುತ್ತಿದ್ದರು. ಮೊದಲನೆಯ ಈ ‘ಗುಲು’ ಸ್ತೋತ್ರ ನಾಟಕವಾಡಿಸಲೇ ಇಲ್ಲ. ಊರಿಗೆ ಪ್ಲೇಗು ಬಂದು, ಊರವರನ್ನಲ್ಲದೆ ಈ ನಾಟಕದವರಲ್ಲಿ ಕೆಲವರನ್ನು ನುಂಗಿ ನೀರು ಕುಡಿದಿದ್ದರಿಂದ ಆ ನಾಟಕ, ಆ ನನ್ನ ‘ಗುಲುಸ್ತೋತ್ರ’, ಅಲ್ಲಿಗೇ ನಿಂತುಹೋಯಿತು".